text:
Nk’umubyeyi, ni ngombwa ko wa ingenzi mu myigire y’abana bawe. Ibi byerekana nta shiti ko umwana arangiriza umukoro ndetse n’intego ze kugihe. N’ubwo waba utavuga cyangwa utumva icyongereza, cyangwa se utazi n’isomo ariho ariga, nyamara wakomeza gufasha! Komeza hasi hashoboka kugira ngo ubone amakuru ahagije arenze ho.
Ubufasha rusange bw’umukoro burimbere.
Fata uburyo rusange butandata kubijyanye no gufata umwana wawe.
Ubufasha mu ndimi n’ubuvanganzo.
Shishikariza umwana gusoma kurushaho no kuvamo umwanditsi mwiza.
Ubusha mu mibare.
Fasha umwana kumva ndetse no kwiga gukunda imibare.
Ubufasha mu bumenyi.
Shaka ibitekerezo byiza ku mishinga y’ubumenyi n’ibikorwa byiza wakora hamwe n’umwana wawe.
Ubufasha mu masomo y’imibereho ya muntu.
Fasha umwana wawe kumenya imico itandukanye ndetse n’indimi byo ku isi hose.
Inama zijyanye no gufasha umwana mu mukoro
Nk’umubyeyi, ni ngombwa ko wa ingenzi mu myigire y’abana bawe. Ibi byerekana nta shiti ko umwana arangiriza umukoro ndetse n’intego ze kugihe. N’ubwo waba utavuga cyangwa utumva icyongereza, cyangwa se utazi n’isomo ariho ariga, nyamara wakomeza gufasha! Komeza hasi hashoboka kugira ngo ubone amakuru ahagije arenze ho.
Labels: ishuri


c: text/html

text:
Mu mibanire y’ abashakanye, hari igihe basanga hari ibintu batishimiye kuri bagenzi babo babana. Mu gushaka umuti w’ibibazo banyura mu nzira ebyiri zitandukanye kandi zigatanga ibisubizo bitandukanye. Reka dusobanure izo nzira n’aho zigeza abazinyuze.
Inzira ya mbere
1- Guhinyura uwo mwashakanye (critiquer) mu gihe hari ikintu utishimiye kuri we
2- kwihagararaho cyangwa kutava ku izima mu gihe wakoze amakosa
3- kwishyura cyangwa guhimana mu gihe yakubabaje
4- kubaka ibikuta hagati yanyu urugero : guhugira ku bana akaba aribo ubaza iby’uwo mwashakanye (Yaje ryari ? Yakoze iki ? Yazanye na nde ?) kurangarira ku bindi bintu (television, facebook, akazi.....) ugamije kutamwitaho.
Iyo abashakanye bafashe iyi nzira ibibazo aho gukemuka birakura hakazabaho kuruka kw’ikirunga bikaba byabaviramo gutandukana.
Inzira ya kabiri
1- Kumenya neza mugenzi wawe uko ameze ukamwakira mu byiza afite no mu bikubangamira
2- Fixing yourself : kugerageza guhinduka ubwawe ugamije kutabangamira mugenzi wawe, aho gutegereza ko ariwe uzahinduka.
3- Gusobanukirwa neza ko hejuru y’umugabo/ umugore wawe hari Imana, mu rugo rwawe. Ukamenya icyo Ijambo ry’Imana rivuga ku byo mucamo mu gihe iki n’iki
4- Kwirinda ko umutima uhagarara mu gihe habaye ikibazo (se calmer)
5- Gukora utuntu dudo twatuma urugo rukomera nko kuvuga ngo ( mbabarira, sinzongera, nzagerageza, urakoze,…)
Uku guhitamo kwa kabiri niko kwafasha abashakanye kugira umubano mwiza, urugo rwabo rugakomera.
Byavuye mu nyigisho yatanzwe na Jacky Umujyanama w’imiryango. Tanga igitekerezo kuri iyi nkuru, ukeneye ubufasha kandi bwihariye andikira Jacky kuri umujacky@yahoo.com
Guhitamo kwakiza cyangwa kugasenya urugo rwawe
Mu mibanire y’ abashakanye, hari igihe basanga hari ibintu batishimiye kuri bagenzi babo babana. Mu gushaka umuti w’ibibazo banyura mu nzira ebyiri zitandukanye kandi zigatanga ibisubizo bitandukanye. Reka dusobanure izo nzira n’aho zigeza abazinyuze.
Labels: umuryango

robotstxt: allowed

filter: keep


text:
Rwanda: Ese koko inyiturano y'umututsi igiye kuzaba indahiro ku isi yose ?
Publié le
par veritas
[ndlr : Ibyiza byo kugira uruvugiro ni uko abantu banenga ibitagenda neza batabinyuze kuruhande kugira ngo bishobore gukosorwa, kuri veritasinfo twanyujijeho inyandiko yasabaga abatutsi kwitandukanya n’abicanyi kugira ngo batazajya bagerekwaho ibibi byose abo bicanyi bakora ku gatwe k’abatutsi bose. Nyuma y’ikiganiro cy’imvo n’imvano cyo kuri uyu wa gatandatu taliki ya 7/06/2014 abasomyi bakomeje kutugezaho ibitekerezo bijyanye n’ikibazo cy’imibanire y’abahutu n’abatutsi ! Muri iyi nyandiko turabagezaho icyo umusomyi wa veritasinfo atekereza ku nyiturano y’abatutsi baha ababagiriye neza ; birumvikana ko gushyira abantu bose mu gatebo kamwe kubera ubwoko bwabo atari ibyiza ariko ikiriho kiravugwa, byaba byiza umuntu agiye abazwa ibye aka wa mugani wa bibiliya ariko ntibizakuraho ko ubutegetsi buriho ubu mu Rwanda ari ubw’abatutsi akaba aribwo bubwirwa !]
Nsomye ibitekerezo by'abasomyi hano kuri veritasinfo binyibutsa byinshi kubyo twabwiwe mu mateka nibyo twibonera ku batutsi bo mu Rwanda muri iki gihe! Ndashimira cyane uyu utugejejeho imibereho ya Mukagasana (ndlr :yisome kuri comentaire ya Karl y’inkuru ibanza) kandi iyo witegereje neza n'abandi batutsi benshi usanga inyiturano yabo ari ubuhemu gusa, ngaho nimundebere:
1.Muzi umugabo witwa Faustin Twagiramungu alias Rukokoma uburyo yavugiye abatutsi n'inkotanyi kubutegetsi bwa Habyarimana kugeza ubwo bavuga ko nawe ari umututsi ! Uko gushyigikira abatutsi abita abavandimwe byamuviriyemo gusigara ari nyakamwe mu muryango we wari mugari cyane wishwe n’abahutu bavugaga ko ashyigikiye umwanzi (abatutsi), ariko noneho muri iki gihe nimurebe aho abatutsi bageze uwo mugabo, ubu niwe wahindutse umwanzi wabo, mbese ku batutsi Twagiramungu Faustin yabaye interahamwe kuko avugisha ukuri ! Mbega inyiturano!!
Abahutu bose bari kumwe n’abatutsi kuva muri Uganda ubu babaye nk’ifuni iheze ! Ngira ngo ibyo umucuranzi Bikindi Simon yavuze ntaho yabeshye, ko inkotanyi nizifata igihugu amashyaka yose azazima, abaturage bagahonyorwa aribyo yise mu mvugo ye yo gusiga « Benesebahinzi »(kanda aha wumve Bikindi mu ndirimbo ye :Intabaza)
2.Nimurebe abafaransa aho abatutsi babageze! Abafaransa bategetse Habyarimana gushyikirana n'inkotanyi ku ngufu, abafaransa biyemeje kohereza ingabo zabo ziza kurokora abatutsi mu ntambara abo batutsi bashoye ubwabo kubahutu, i Nyarushishi Cyangugu) honyine barokoye abatutsi barenga ibihumbi 10, none dore abo batutsi barokoye batangiye kubashinja ko ngo babarongoreye abakobwa !! None se umuntu wakurongoreye umwana niba koko byarabayeho aba ari umwanzi? Mbega inyiturano y'abatutsi !! Abafaransa ntibatanga inkwano kandi barongora abakobwa bo ku isi yose, none ngo kurongora umututsikazi ngo ni ugukora génocide ? Mbega ubwoko bw’abatutsi!
3.NGAHO NIMUREBE IBYO UYU MUKAGASANA ARI GUSHINJA ABAFARANSA KANDI ARIBO BAMUROKOYE! BAKAMUHA UBUHUNGIRO MU GIHUGU CYABO!! None se mwagize ngo Mukagasana ashobora kuzatinya kuvuga ko bariya bapadiri bamurokoye b’abafaransa bamusambanyaga !
Bavuga ko mubatutsi habamo amoko atera umwaku nk'abashingwe n'andi ariko n'ubwo tutashyira iki cyaha cy'ubuhemu ku gatwe k'umutsi wese, birigaragaza ko abatutsi 80% inyiturano yabo ari ubuhemu! Ubibona ukundi azabitubwire!
Ni mureke dutege amatwi n'amaso inyiturano abatutsi bazaha igihugu cya USA cyabarambitse ho inda n'umugongo kibarengera mu mafuti yose bamaze imyaka 20 bakora mu Rwanda! Byazatangaza cyane icyo gihugu gihawe inyiturano itari ubuhemu kuko no muri iki gihe dusigaye tubona abatutsi basuzugura ibyifuzo by'abayobozi b'icyo gihugu aho babasaba kureka ubugizi bwa nabi bwo kunyereza abantu abandi bakabasubiza ahubwo ko bagiye kujya babarasira ku mugaragaro ! Ibyo bikaba bivuga ko babarasaga mu ibanga none ubu bakaba bagiye kubikorera kukabona bose! Iyo ngoma y’abatutsi izaba indahiro ku bantu benshi !


text:
Mu rwandiko Pawulo yandikiye Abakolosayi 3:17, yagize ati “ Kandi icyo muzavuga cyose n’ibyo muzakora, mujye mubikora byose mu izina ry’Umwami Yesu, mushima Imana Data wa twese ku bw’uwo.”
Uhagarariye Imana ku isi! Uri umukozi wayo kandi ni yo yonyine igenzura imikorere yawe. Ikiza kurushaho ni uko uri ‘uwo yaremeye imirimo myiza muri Kristo yesu, iyo yiteguriye kera ngo uyigenderemo.’ Abefeso 2:10.
Wiha agaciro uko abantu bakubona. Imana yakuremeye umurimo wihariye. Jya wishimira umuhamagaro wawe kandi wishimire ibyo Imana yaguteguriye. Iyo ubikoze utyo, bituma wishimira uwo Imana yakugize, ukayikorera ubohotse.
Wahamagawe n’Imana, kandi nayo yiteguye kuguha ibisabwa byose ngo usohoze inshingano yawe. “Kuko Imana ari yo ibatera gukunda no gukora ibyo yishimira.” Abafilipi 2:13.
Imana ni yo soko y’ubwenge n’ubushobozi, yizere gusa uyikoreze ibikugora byose mu murimo yaguhaye. “Icyo ni cyo gituma nkora cyane, ndwanana umwete nk’uko imbaraga ze ziri zinkoreramo.” Abakolosayi 1:29.
Umurimo ni mugari cyane, ariko tuza, kuko na nyirawo ahari. Imbaraga nazo ni ize, kandi yiteguye kuziguha. Wowe uri igikoresho cye gusa.
Tuza gusa ureke agukoreshe icyo ashaka. “…mukore ibyo ishaka, ikorera muri mwe ibishimwa imbere yayo…”Abaheburayo 13:31.


text:
Umwarimu umwe w'umuhanga yagiye imbere y'abanyeshuri, afata ikirahure kinini ashyiramoamabuye aruzuza. Ni uko abaza abanyeshuri ati: “Murabona ibintu biri mu kirahure bigeze he?” Nabo bati: “Rwose ayo mabuye arimo aracyuzuye”Ni uko wa mwarimu afata umusenyi asukamo, ugenda ujya mu myanya iri hagati ya ya mabuye, maze yongera kubabaza ati: “Noneho ubu bimeze bite?” Abanyeshuri bati: “Umva ko bagira ngo iki nonehoikirahure kiruzuye nta kindi kintu cyajyamo”.Ni uko mwarimu afata amazi asuka muri cya kirahure, amazi nayo agenda acengera mu twenge duto cyane twasigaye hagati y'amabuye n'umusenyi. Ni uko arababazi ati: “None ububwo bite?” Abandi bati: “Rwose bigeze ku ndunduro ikirahure kiruzuye nyabyo”.Ni ako arangije arababwira ati:”Iki kirahure tukigereranye n'ubuzima bwanyu, amabuye tuyagereranye nk'ibintu by'ibanze bifite agaciro kanini nk'ababyeyi, abana, uwo mwashakanye, umuvandimwe n'inshuti muri rusange, naho umusenyi tuwugereranye n'ibindi bintu tuba dutunze bifite akamaro nk'imodoka, akazi, kwiga n'ibindi. Bwa nyuma rero ya mazi tuyagereranye n'utundi tuntu duciriritse nko gukina, gutembera, kujya kureba umupira, film n'utundi nk'utwo.Mu buzima rero uhera ku bifite agaciro kanini noneho bene ibyo bigenda bisiga umwanya w'ibiri mu nsi yawo. Nushyira imbere akazi cyangwa kwiga ukirengagiza uwo mwashakanye, umubyeyi cyangwa umwana uzaba umeze nk'uwafata cya kirahure akacyuzuza umusenyi. Nyuma wabona aho ushyira amabuye? Nyamara ubanje amabuye hahita hasigara umwanya uza kugenda ucengeramo umusenyigutyo gutyo…ISOMO: Kimwe mu bintu bituma tudatera imbere harimoguha agaciro kanini ibitagakwiye tukabisimbuza iby'ingenzi kurutaho. Jya umenya icyo ukwiye kugenera umwanya wa mbere ndetse n'icyo ukwiye kugenera akanya gato kasagutse, umenye iby’ingenzi kandi burya iyo wabanje guha akanya iibifite agaciro ugenda ubona akanya gato ugenera tumwe duto duto kandi bikagenda neza rwose!
Umwarimu umwe w'umuhanga yagiye imbere y'abanyeshuri
Shyiraho Igitekerezo!
Subscribe to: Post Comments (Atom)


text:
jeu.
02
janv.
2014
UBUTUMWA NYIRUBUTUNGANE PAPA FRANSISIKO YAGENEYE UMUNSI
MPUZAMAHANGA W’AMAHORO
WIZIHIZWA KU ITARIKI YA 1 MUTARAMA 2014
Ubuvandimwe, ishingiro n’inzira y’amahoro,
1. Mu butumwa bwanjye bwa mbere nageneye Umunsi mpuzamahanga w’Amahoro,
ndifuza kubifuriza mwebwe bantu mwese n’imiryango yose, kugira ubuzima bwuzuye
ibyishimo n’amizero. Koko rero, mu mutima wa buri mugabo na buri mugore habamo icyo
cyifuzo cyo kugira ubuzima bwuzuye, burangwamo n’inyota idasubirwaho y’ubuvandimwe,
buganisha ku gushyira hamwe n’abandi, tutagomba kubonamo abanzi cyangwa abo
duhanganye, ahubwo dukwiye kubanamo abavandimwe tugomba kwakira no guhobera.
Mu by’ukuri, ubuvandimwe ni igipimo cy’ingenzi ku muntu waremewe kubana n’abandi.
Kuba twiyumvamo ko tugomba kubana n’abandi bidufasha kubona no gufata umuntu wese
nk’umuvandimwe nyakuri. Bitabaye ibyo, kubaka umuryango nyabantu utunganye,
urangwamo amahoro akomeye kandi arambye ntibyashoboka. Byongeye kandi, ni
ngombwa kwibutsa ko ubusanzwe ubuvandimwe bubanza kwigirwa mu muryango, cyane
bihereye ku nshingano n’ubwuzuzanye bw’abagize uwo muryango bose,
by’ubwumwihariko inshingano z’umugabo n’iz’umugore. Umuryango ni isoko
y’ubuvandimwe ubwo ari bwo bwose, ni nayo mpamvu ari inkingi n’inzira y’ibanze
y’amahoro, kubera ko ubikesha umuhamagaro wawo, ugomba kwigarurira isi yose ku
bw’urukundo rwawo. Ukwiyongera kandi kwagutse k’uburyo bw’itumanaho kuri iyi si
yacu, bigaragaza ku buryo bufatika umutima w’ubumwe no gusangira umurage rusange
hagati y’ibihugu by’isi. Mu ihindagurika ry’amateka kimwe no mu runyurane rw’amoko,
imiryango n’imico, tubona umuhamagaro wo kubaka umuryango ugizwe n’abavandimwe
bakirana hagati yabo, kandi bamwe bakita ku bandi. Ariko uwo muhamagaro kugeza ubu
usanga akenshi ubangamirwa kandi ukavuguruzwa n’ibikorerwa muri iyi si irangwa no
« kutagira icyo yitaho », ibyo bikagenda bituganisha buhoro buhoro mu kumenyera
umubabaro w’abandi, tugahitamo kwireba ubwacu gusa. Mu bice byinshi by’isi, guhutaza
bikabije uburenganzira shingiro bwa muntu, cyane cyane uburenganzira k’ubuzima
n’ubwisanzure muby’iyobokamana ntibyigeze bihwema. Ikibazo cy’ubucuruzi bw’abantu,
ibikorwa bibangamira ubuzima kandi bituma abantu barushaho kwiheba, na byo ni
urugero ruteye impungenge. Ku ntambara zituma abantu bahangana hakoreshwa intwaro,
hiyongeraho n’izindi zitagaragara neza, ariko zirimbura abantu buhoro buhoro, zikorwa
mu rwego rw’ubukungu n’imari hakoreshejwe uburyo bwangiza ubuzima, imiryango,
n’ibikorwa.
Nk’uko byemejwe na Papa Benedigito wa XVI, ikusanyabukungu riratwegeranya ariko
ntiritugira abavandimwe. Byongeye kandi, ubusumbane mu mibereho bugaragara,
ubukene n’akarengane, ntibyerekana gusa ukubura k’ubuvandimwe buhamye, ahubwo ni
2
ni no kubura k’umuco wo gushyira hamwe. Ingengabitekerezo nshya, zirangwa no kuba
nyamwigendaho mu buryo bwose, kwikunda no gukoresha umutungo mu bwikanyize bica
intege umubano w’abantu, ahubwo bigashyigikira imyumvire yo « kutita ku bandi », umuco
w’agasuzuguro no gutererana abatishoboye, maze bagafatwa nk’« imburamumaro ».
Biragaragara neza ko umubano w’abantu ugenda uhinduka « mpa nguhe » no kwikunda.
Ikindi kandi, biraboneka neza ko amategeko ngenderwaho y’imyitwarire y’ibi bihe,
adashobora kugera ku buvandimwe nyakuri, kuko ubuvandimwe budashingiye
k’Umubyeyi umwe, ari we shingiro nyakuri ryabwo, budashobora kubaho. Ubuvandimwe
nyabwo hagati y’abantu busaba kandi bugomba gukomoka ku Mana. Ushingiye kuri uko
kumenya uwo Mubyeyi, ubuvandimwe hagati y’abantu burakomera, ari byo kuvuga
imyifatire ituma uba mugenzi wa mugenzi wawe kandi ukamwitaho. « Murumuna wawe ari
hehe ? » (Intg 4,9). Kugira ngo twumve neza uwo muhamagaro w’umuntu mu guharanira
ubuvandimwe, kumenya neza inzitizi zituma butagerwaho no kuvumbura inzira yo
kuzirengaho, ni ngombwa kwemera kuyoborwa n’ubumenyi bw’umugambi w’Imana,
nk’uko bigaragara ku buryo buhebuje mu Byanditswe Bitagatifu. Nk’uko bivugwa mu
mateka y’uwo muryango wa kera, abantu bose baturuka ku babyeyi bamwe, Adamu na Eva,
umuryango w’abantu babiri, baremwe n’Imana mu ishusho ryayo no mu misusire yayo
(Intg 1, 26) ari bo babyeyi ba Kayini na Abeli. Muri iyo nkuru idutekerereza iby’uwo
muryango wa kera, tubonamo intangiriro y’umuryango nyabantu, uko umubano w’abantu
n’uw’ibihugu wagiye utera imbere. Abeli yari umushumba, Kayini akaba umuhinzi. Isano
ikomeye kimwe n’umuhamagaro byabo ni ukuba abavandimwe ndetse no mu
bibatandukanya bishingiye ku bikorwa byabo no ku muco wabo, uburyo bitwara imbere
y’Imana n’ibiremwa. Icyakora iyicwa rya Abeli ryakozwe na Kayini, ryerekana mu buryo
bukomeye kwanga bidasubirwaho umuhamagaro wo kuba abavandimwe. Amateka yabo
(reba Intg 4 ,1-16) agaragaza umurimo ukomeye abantu bose bahamagarirwa wo kubaho
bunze ubumwe, ari magirirane. Kayini mu kutihanganira ugushimwa n’Imana kwa Abeli,
kubera ko yatuye amatungo ye meza – « Nyagasani yashimye Abeli n’amaturo ye, ariko
ntiyashima Kayini n’amaturo ye » (Intg 4, 4-5) – yica Abeli kubera ishyari. Ni muri ubwo
buryo yihakanye umuvandimwe, yanga kugira imibanire myiza n’umuvandimwe we, kuba
imbere y’Imana, arangiza inshingano ze zo kwita ku muvandimwe we no kumurinda. Kuri
iki kibazo Imana yabajije Kayini ngo : « Murumuna wawe ari hehe ? », Imana imusaba
kwisobanura ku gikorwa cye, yarasubije ati « simbizi ! Mbese ndi umurinzi wa murumuna
wanjye ? » (Intg 4, 9). Igitabo cy’Intangiriro gikomeza kitubwira kiti « Nuko Kayini ava mu
maso y’Uhoraho » (4,16). Ni ngombwa kwibaza impamvu ihamye yatumye Kayini atemera
isano y’ubuvandimwe, ubumwe n’umubano byamuhuzaga n’umuvandimwe we Abeli.
Imana ubwayo yerekana kandi igaya Kayini kuba hafi y’ikibi ngo : « Icyaha kibunze ku irebe
ry’umuryango wawe » (Intg 4, 7). Kayini yanze kurwanya ikibi maze ahitamo
« gusimbukira murumuna we Abeli (Intg 4, 8), maze asuzugura atyo umugambi w’Imana.
Ubwo ahemuka k’umuhamagaro we wo kuba umwana w’Imana no kubaho kivandimwe.
Inkuru ya Kayini n’Abeli yigisha ko isi ifite muri yo umuhamagaro w’ubuvandimwe, ariko
3
na none ikigiramo ubugwari bwo kuwutatira. Bigaragarira mu kwikunda kwa buri munsi,
ari na yo ntandaro y’intambara n’akarengane birenze urugero : koko rero abantu benshi
bapfa bazira abavandimwe babo ; birengagiza umuhamagaro wabo, ari byo kuvuga ko
bagombaga kuba magirirane. « Kandi mwese muri abavandimwe » (Mt 23, 8).
2. Ikibazo umuntu yakwibaza : Ese abantu b’iyi si ntibazigera bashobora kugira inyota
y’ubuvandimwe, Imana Data yashyize muri bo ? Bazashobora se gutsinda ku bw’imbaraga
zabo bwite kutagira icyo bitaho, ukwikunda n’urwangano, bakemera ibitandukanya
abavandimwe ? Mu yandi magambo, dushobora kuvuga muri make igisubizo Yezu aduha
muri aya magambo : Dufite Umubyeyi umwe ari we Imana, twese turi abavandimwe (Mt
23, 8-9). Inkomoko y’ubuvandimwe bwacu ishinze imizi ku Bubyeyi bw’Imana. Ububyeyi
bw’Imana buvugwa, si ubusanzwe bw’umubiri twese tuzi, ahubwo ni ububyeyi bukomoka
ku rukundo rudasanzwe kandi rw’ukuri Imana ikunda buri muntu (Mt 6, 25-30). Ni
ububyeyi bubyara ubuvandimwe bw’ukuri, kuko urukundo rw’Imana iyo rwakiriwe
ruhindura imibereho yacu, rukatwubakamo ubuvandimwe ; rutuma abantu bitabira
ubufatanye no gusangira bihoraho.
By’umwihariko, ubuvandimwe bwa muntu bwongera kwisanzura muri Yezu Kristu no ku
bwe mu rupfu rwe no mu izuka rye. Umusaraba ni “urubuga” rudasubirwaho rw’umusingi
w’ubuvandimwe, abantu ubwabo batashobora kugeraho bonyine. Yezu Kristu wigize
umuntu kugira ngo adukize, agakunda Se kugeza ku rupfu, urupfu ndetse rw’umusaraba (Ef
2 ,8) yatugize ibiremwa bishya ku bw’izuka rye, mu bumwe bwuzuye n’ugushaka
kw’Imana, hamwe n’umugambi wayo wo kuzuza umuhamagaro k’ubuvandimwe. Kuva mu
ntangiriro, Yezu akomeza umugambi wa Se, amenya icyo Se yagennye cya ngombwa ku
bintu byose. Ariko Kristu yigabije urupfu kubera urukundo rwa Se, ahinduka atyo ihame
rishya kandi ridasubirwaho ko duhamagariwe kwemera muri We ko turi abavandimwe,
kuko turi abana b’Umubyeyi umwe. Ni We Sezerano, akaba n’urubuga bwite muntu
anyuramo ngo ashobore kwiyunga n’Imana n’abavandimwe be. Mu rupfu rwa Yezu ku
musaraba, harimo ukurenga ibitandukanya abantu b’Isezerano n’abanyamahanga
batagiraga ukwizera, kubera ko bari bakiri abanyamahanga kugeza muri icyo gihe
cy’iyuzuzwa ry’Isezerano. Nk’uko byanditse mu ibaruwa yandikiwe Abanyefezi, Yezu Kristu
ni we wungira muri we abantu bose. Yezu ni we Mahoro kubera ko agira umwe abo bantu
babiri, asenya urukuta rwabatandukanyaga, ari rwo rwango. Muri We yaremye umuryango
umwe, umuntu umwe mushya, ikiremwamuntu gishya (2 ,14-16) . Uwemera ubuzima bwa
Kristu akaba muri We, amenya ko Imana ari Se akayiyegurira wese, akayikunda kuruta
byose. Umuntu wunze ubumwe n’Imana ayibonamo Imana Data, Umubyeyi wa bose, ni yo
mpamvu Imana imusaba kubana n’abandi kivandimwe. Muri Kristu, mugenzi wacu
arakirwa kandi agakundwa nk’umwana w’Imana, nk’umuvandimwe, atari
nk’umunyamahanga cyangwa nk’uwo bahanganye cyangwa se umwanzi. Mu muryango
w’Imana, aho abana bose basangiye Umubyeyi umwe, kandi kubera ko bose bagemetswe
4
kuri Kristu, bakaba abana muri Mwana, nta “vangura” ribarangwamo. Bose bahabwa
agaciro kangana kandi katavogerwa. Bose bakunzwe n’Imana, bose bacunguwe n’amaraso
ya Kristu, wapfuye kandi akazuka agirira buri muntu. Ni yo mpamvu umuntu atagomba
kwirengagiza ubwo buvandimwe.
Ubuvandimwe, ishingiro n’inzira y’amahoro
3. Bivuzwe gutyo, biroroshye kumva ko ubuvandimwe ari ishingiro n’inzira bigana
amahoro. Amabaruwa ya Gishumba yanditswe n’abapapa bambanjirije avuga ku mibanire
y’abantu adufasha kubyumva neza. Birahagije kureba uko Ibaruwa ya Gishumba ya Papa
Pawulo wa VI yise Iterambere ry’abantu (Populorum progressio) isobanura amahoro icyo
ari cyo cyangwa se ubufatanye mu by’isi (sollicituclo rei socialis) ya Papa Yohani Pawulo
wa II. Muri iyo ya mbere tubonamo ko iterambere ry’abantu nyaryo ari izina rishya
ry’amahoro. Naho mw’ibaruwa ya Papa Yohani Pawulo II, dusangamo ko amahoro ari
igikorwa cy’ubufatanye bwa bose. Papa Paulo wa VI yemeza ko atari abantu ku giti cyabo
gusa bagomba kubana, ahubwo n’ibihugu bigomba kubana mu mwuka wa kivandimwe.
Yongera ko iyo myumvire n’uwo mubano, uko gushyira hamwe gukomeye no gukorera
hamwe ari ngombwa kugira ngo twubake twese ejo heza ha muntu. Iyo nshingano ireba
mbere na mbere abifite. Inshingano zabo zihera ku buvandimwe bwa kamere muntu na
kamere mana bikaba bigaragarira mu buryo butatu : inshingano y’ubufatanye isaba ibihugu
bikize gufasha ibikiri mu bukene ; inshingano y’ubutabera mu bantu isaba kuvugurura
imibanire iri hagati y’ibihugu bikomeye n’ibyoroheje ; n’inshingano y’urukundo rwa buri
wese isaba ko isi yateza imbere buri wese aho abantu bose bashobora kubona icyo batanga
n’icyo bahabwa, ku buryo ugutera imbere kwa bamwe kutaba inzitizi ku iterambere
ry’abandi. Bityo rero, nidufata amahoro nk’iterambere ry’abantu ku buryo bumwe,
ntacyatubuza kumva twese icyarimwe ko ubuvandimwe ari ishingiro fatozo ry’amahoro.
Papa Yohani Paulo wa II yemeza ko amahoro ari ubukungu budakorwaho, bukaba ari ikintu
cyiza cyagenewe abantu bose ntawe uvuyemo. Amahoro ashobora kugerwaho no
gusogongerwa nk’ikintu cy’ingenzi mu buzima cyangwa nk’iterambere rya muntu
rirambye, iyo atekerejwe nk’ireme rigamije icyiza rusange cyangwa igifitiye akamaro
abantu benshi. Ibyo bikaba bisaba guca ukubiri n’irari ryo kwikubira no kugira inyota
y’ubutegetsi. Ni ngombwa kwitegura kwigomwa kubera mugenzi wawe aho
kumunyunyuza ugamije inyungu zawe bwite, ukamuha aho kumutsikamira ugamije
inyungu zawe. Ntitugomba kubona abandi bantu, andi mahanga cyangwa ikindi gihugu
nk’ibikoresho runaka tugomba kwifashisha (mu gihe tukimubonamo ubushobozi), twaba
tutakimukeneye tukamujugunya, ahubwo tugomba kumubonamo umuntu dusa,
dukeneyeho ubufasha.
5
Ubufatanye bw’abakristu ntibudusaba gusa gukunda mugenzi wacu kubera ko ari
ikiremwa-muntu kandi ko afite n’uburenganzira bwe bw’uko agomba kureshya n’abandi
bose, ahubwo ni uko yaremwe mu ishusho nyayo y’Imana Data, akaba yaracungujwe
amaraso ya Kristu, ku buryo buhoraho na Roho Mutagatifu. Aha rero Papa Yohani Pawulo II
atwibutsa ko Imana Data ari umubyeyi wacu twese, ko natwe twese turi abavandimwe
muri Kristu, tukaba tumurikiwe na Roho Mutagatifu, uduha kubona isi ku bundi buryo
kugira ngo dushobore kuyihindura.
Ubuvandimwe, intambwe y’ikubitiro mu kurwanya ubukene
4. Mu Nyandiko yise “Ubuvandimwe Nyakuri” (Caritas in Veritate), uwambanjirije
yibutsaga abatuye isi ko iyo ubuvandimwe bwabuze mu bantu no mu bihugu biba
intandaro ikomeye y’ubukene. Hirya no hino (tuhabona) ubukene buterwa n’uko nta
mibanire ihamye ikirangwa hagati y’abantu, y’imiryango ndetse n’ibihugu.
Duhangayikishijwe no kubona ukuntu ubwigunge, gushyirwa ku ruhande, kwigizwayo,
guhezwa n’ubundi buryo bunyuranye bubabaza abantu bugenda bwiyongera. Ubwo
bukene bwamarwa n’uko abantu bakongera guha agaciro ubuvandimwe mu miryango,
babikesheje gusangira ibibashimisha n’ibibababaza, ibyago n’amahirwe bahura na byo mu
buzima bwabo. Bityo rero niba ku ruhande rumwe tuhasanga igabanuka ry’ubukene
rigaragara, ku rundi ruhande, ntitwakwirengagiza ukwiyongera k’ubukene, ni ukuvuga
ubusumbane mu bantu no mu matsinda yababa mu karere kamwe cyangwa basangiye
amateka n’umuco. Ni nayo mpamvu ari ngombwa gushyiraho politiki zihamye, zituma
habaho ihame ry’ubuvandimwe buha abantu kungana no kugira uburenganzira bumwe,
kuri byose, haba ku mutungo, mu byo bakorerwa mu burezi, mu buvuzi, mu
ikoranabuhanga bityo buri wese akagira imibereho myiza, agahabwa amahirwe yo kugira
umushinga w’ubuzima no kwiteza imbere byuzuye nk’umuntu.
Tuzi neza kandi akamaro ka za politiki zigamije kugabanya ubusumbane mu kubona
umutungo. Ntidukwiye kwirengagiza inyigisho ya Kiliziya ku byiswe Ubwizigame ku
mibireho myiza (Hypothèque sociale), ari nayo Mutagatifu Tomasi wa Akwini aheraho
avuga ko, byemewe ndetse ko ari ngombwa ko umuntu agira umutungo we bwite, naho mu
byerekeranye no kuwukoresha, akaba atagomba na rimwe gufata ibintu atunze nk’aho ari
ibye wenyine, ahubwo agomba kubifata nk’umutungo rusange kuko atari we wenyine ufitiye
akamaro.
Na none hari ubundi buryo bwa nyuma bushobora gukomeza ubuvandimwe bityo
bukanatsinda ubukene ari cyo kintu cy’ingenzi mu bindi byose. Ni ukugerageza guhitamo
kubaho mu buzima budahenze, bushingiye ku byangombwa, guhitamo gusangira n’abandi
ibyo dutunze, tugashobora dutyo kubaho mu busabane bwa kivandimwe.
6
Icyo ni ikintu cy’ingenzi kugira ngo dushobore gukurikira Yezu Kristu no kuba koko
abakristu. Ibi si iby’abahisemo kwiha Imana bakoze amasezerano y’ubukene, ariko ni
n’iby’ingo n’imiryango myinshi ndetse n’abantu ku giti cyabo bemera badashikanya ko
umubano wa kivandimwe ari ikintu cy’agaciro gakomeye.
Uruhare rw’ubuvandimwe mu by’ubukungu
5. Muri iki gihe ihungabana rikomeye ry’ubukungu ku ruhande rumwe riraterwa no kuba
umuntu agenda arushaho kwitandukanya n’Imana na mugenzi we, no gushakashaka
umutungo ku buryo bukabije. Ku rundi ruhande, rikaba riterwa n’uko umubano hagati
y’ibihugu, mu bantu hagati y’abo ndetse no mu miryango ugenda ukendera. Ngi byo
ibyatumye abantu benshi bashakashakira amahoro, umunezero no kwishimisha mu
by’umutungo, barenza urugero rw’ubukungu nyabwo. Mu mwaka w’1979, Nyirubutungane
Papa Yohani Pawulo wa II yamaganiye kure icyorezo cyo kuba umuntu agenda buhoro
buhoro yemera kuyoborwa n’iby’isi, nawe ubwe akaba yahinduka igikoresho. Ibi bikaba
bitagaragarira amaso ako kanya, urebye imicungire isanzwe y’ubuzima, uburyo bwo
kubyaza umusaruro n’imikorere ya jugujugu y’itumanaho.
Ihungabana ry’ubukungu rya hato na hato ryakagombye gutuma habaho ibitekerezo bishya
ku izamuka ry’ubukungu ku isi, no guhindura uburyo bwo kubaho. Ihungabana
ry’ubukungu muri iki gihe, n’ingaruka zaryo zose ku mibereho y’abantu, bishobora kuba
uburyo bwiza bwo kugarura imigenzo yo kwigengesera, kwigomwa, kwitsinda, gushyira
imbere ubutabera no gushyira hamwe imbaraga zacu. Iyo migenzo mbonezabupfura
ishobora kudufasha kurenga ibihe bikomeye turimo no kwongera kugarura ubuvandimwe
hagati yacu, hamwe no kwizerana bishyitse,umuntu akeneye kurusha ibindi aho
kwihugiraho no guheranwa no kwiruka ku nyungu ze bwite. Ariko iyi migenzo ni
ngombwa, cyane cyane kugira ngo dushobore kubaka no kubungabunga iyi si yacu ku
buryo bubereye muntu.
Ubuvandimwe bucubya intambara
6. Muri uyu mwaka ushize, hari benshi mu bavandimwe bacu bagiye bazahazwa
n’intambara, maze ubuvandimwe burahazaharira bikomeye. Akenshi izo ntambara ziterwa
n’amakimbirane adashira ndetse zikaba benshi barebera. Jyewe na Kiliziya yose, tubabajwe
kandi twifatanyije n’abantu bose bugarijwe n’intambara. Kiliziya ifite ubutumwa bwo
gushyira urukundo rwa Kristu abantu bose bari mu ntambara badafite kirengera ibinyujije
mu isengesho risaba amahoro, gufasha inkomere, abashonje, impunzi, abavanywe mu
byabo n’intambara, n’abandi bose babaho mu bwoba. Kiliziya kandi izamura ijwi ryayo
kugira ngo yumvishe abayobozi b’ibihugu imiborogo n’ububabare bw’iyo mbaga iri mu
kaga, no kugira ngo bahagarike imirwano n’ibindi bikorwa bibi byose byica uburenganzira
bw’ibanze bwa muntu.
7
Ku bw’izo mpamvu, ndifuza guhamagarira abantu bose bitwaza intwaro, bakabiba urwango
n’urupfu, kubona nk’abavandimwe abo bose bafata uyu munsi nk’abanzi bagomba
kurwanya; rwose bahagarike ubwo bwicanyi. Nibareke inzira y’intambara maze bagane
inzira y’ibiganiro, imbabazi n’iy’ubwiyunge, kugira ngo himakazwe ubutabera n’ukwizera
hagati yabo. Ikigaragara ni uko hirya no hino mu bantu, amakimbirane n’intambara
byangiza ubwumvikane kandi bigatera amacakubiri n’ibikomere bisaba igihe kirekire
kugira ngo bikire. Intambara zituma abantu batagera ku ntego baba barihaye mu mibereho
yabo no mu iterambere ryabo. Igihe cyose hazakomeza kubaho ubucuruzi bw’intwaro
nk’uko bimeze muri iki gihe, hazakomeza no kuboneka urwitwazo rwo gushoza intambara.
Kubw’izo mpamvu, kimwe n’abambanjirije ndongera guhamagarira abakwirakwiza
intwaro kubihagarika no gufasha intwaro hasi, bahereye mu guhagarika icura ry’intwaro za
kirimbuzi.
Ariko ntibyatubuza kubona ko amasezerano mpuzamahanga n’amategeko y’ibihugu,
n’ubwo ari ngombwa bwose, kandi rwose bikaba bikenewe, ariko ibyo byonyine bidahagije
ngo birinde isi amakimbirane n’intambara. Guhindura imitima ni ngombwa. Bituma buri
wese abona muri mugenzi we umuvandimwe, agomba kwitaho, no gufatanya nawe kugira
ngo bubake ubuzima bwiza bw’abatuye isi. Ibyo ni byo bishishikaje abantu banyuranye,
harimo imiryango n’amashyirahamwe y’abihayimana kugira ngo amahoro asagambe.
Ndifuza ko abantu barangwa buri gihe n’ubwitange, baharanira kugira uburenganzira ku
mahoro, nk’uburenganzira bw’ibanze, ari na cyo kintu cy’ingenzi gikomeye ku bundi
burenganzira bwose bwa muntu.
Inyoroshyo, ruswa n’ubwicanyi bibangamira ubuvandimwe
7. Kwiyemeza guteza imbere ubuvandimwe, bituma buri wese abaho neza. Bityo rero
ibyifuzo by’abantu cyane cyane abakiri bato, ntibigomba kuburizwamo no kudahabwa
agaciro. Ni gombwa kubaha icyizere cy’uko bishoka gushyirwa mu bikorwa. Ariko na none
ibyo byifuzo ntibigomba kwitiranywa n’irari ryacu. Ahubwo, byaba byiza kubikora mu
rukundo, buri wese aharanira ku rushaho kubaha mugenzi we(Rm 12, 10). Ndetse no mu
mpaka zisanzwe zitabura mu buzima, ni ngombwa kwibuka ko turi abavandimwe. Bityo
tukitoza kudafata mugenzi wacu nk’umwanzi cyangwa nk’umuntu duhanganye tugomba
kwikiza. Ubuvandimwe buzana amahoro mu bantu, kuko butuma habaho ubwigenge
n’ubutabera ku muntu ku giti cye, no ku bandi muri rusange.
8
Abanyapolitiki bagomba gukora ku buryo bita kuri iki kintu. Abaturage nabo bagomba
kwumva neza ko bahagarariwe n’abategetsi mu cyubahiro no mu bwisanzure. Nyamara,
akenshi si ko bigenda, hagati y’abaturage n’ubutegetsi, hakunda kuzamo inyungu buri
ruhande rukurura rwishyira; ibyo bikamunga ya mibanire, bigatuma habaho amakimbirane
ahoraho. Umutima w’ubuvandimwe w’umwimerere ni wo utsinda ukwikunda gukunze
gutuma abantu batabaho mu bwisanzure no mu bwumvikane.
Uko kwikunda kw’abantu gufata indi ntera, mu buryo butandukanye bw’inyoroshyo na
ruswa, muri iki gihe bimaze gukwira hose, haba mu duco tw’abagizi ba nabi, uhereye mu
matsinda mato mato, ukageza mu matsinda ari ku rwego rw’isi, ari na yo yica ku buryo
budasubirwaho amategeko n’ubutabera, agahonyora n’uburenganzira bwa kamere muntu.
Bene ayo matsinda atuka Imana, cyane cyane iyo abayagize bayitiriye amazina aganisha ku
Mana, nyamara bagahindukira bagahemukira abavandimwe babo, kandi bakangiza n’isi.
Ndatekereza na none icyorezo cy’icuruzwa ry’ibiyobyabwenge benshi bashakiramo
indonke, birengagiza amategeko agenga abantu; hari kwangiza ibidukikije n’ikirere; hakaba
amarorerwa yo gukoresha abantu mu buryo bw’ikirenga; ndatekereza kandi n’ikoreshwa
ry’amafaranga ku buryo bunyuranye n’amategeko, ibyo bikaba byarafashe intera
ibangamiye uburyo busanzwe bukoreshwa mu micungire y’umutungo mu mibereho
y’abantu, bigatuma imbaga y’abatabarika, abagabo n’abagore irushaho gutindahara.
Ndatekereza ingeso y’uburaya buri munsi ihitana inzirakarengane, cyane cyane mu bakiri
bato, bakabura ubuzima bwabo. Hari kandi n’amahano y’icuruzwa ry’abantu, n’ihohoterwa
ry’abana, ubucakara bugifite ubukana mu duce tumwe na tumwe tw’isi; hari n’amahano
akenshi abantu batumva neza -ay’abimukira bimuka babitewe n’ubusumbane.
Papa Yohani wa XXIII yanditse kuri iyo ngingo agira ati : « Abantu bazubakira gusa ku
mbaraga zabo, abo ngabo nta kintu na kimwe cy’ubumuntu bazagira byanze bikunze,
ahubwo bazonona ubwisanzure bwa muntu aho kububungabunga no kubuteza imbere ».
Ariko na none, umuntu ashobora guhinduka, ari nayo mpamvu tutagomba na rimwe gucika
intege ko bishoboka guhindura ubuzima. Ndashaka ko ubu butumwa buba ubutumwa
bw’icyizere ku bantu bose, ndetse no kubakoze ibikorwa by’ubugizi bwa nabi, kuko Imana
idashaka urupfu rw’umunyabyaha, ahubwo ishaka ko yisubiraho kandi akabaho (Ez.18,23)
Mu mibereho y’abantu muri rusange, kubirebana n’ihohoterwa n’ibihano bitangwa,
hakoreshwa uburyo bwo gufunga abantu hatubahirijwe uburenganzira bwa muntu, aho
usanga abagororwa bafatwa nk’aho atari abantu, uburenganzira bwabo ntibwubahirizwe.
Kiliziya ihora igerageza gukora bucece ibintu binyuranye muri urwo rwego, idasakuza.
Ndasaba kandi ndashishikariza abantu b’umutima mwiza, gukora byinshi kurushaho, kandi
nizeye ko ibyo bikorwa by’abagabo n’abagore b’intwari bizashyigikirwa n’ubutegetsi bwa
za Leta.
9
Ubuvandimwe budufasha kurinda no kubungabunga ibidukikije
8. Umuryango w’abantu wahawe n’Umuremyi ibidukikije nk’impano rusange. Uburyo
umukristu abona ibyaremwe, ni ukubona ibi bidukikije nk’ibintu tugomba kwifashisha,
ariko ku buryo buboneye. Ni ukuvuga kubibonamo amategeko yanditse muri kamere yabyo
yo kubikoresha mu nyungu rusange, twubahiriza ubwiza bwabyo, kandi buri kintu
gikoreshwa icyo cyagenewe.
Muri make, ibyaremwe Imana yabishyize imbere yacu, kandi duhamagariwe kubiyobora ku
buryo buboneye. Nyamara, akenshi usanga tuyoborwa n’irari, ubwirasi n’inyota yo
kubitegeka, kubitunga, kubihindagura uko twishakiye tugamije inyungu zacu bwite.
Ntabwo twita ku bidukikije, ntitubyubaha, ntabwo tubifata nk’impano Imana yaduhaye ku
buntu ngo tuyiteho kandi ngo tuyikoreshe tugirira abavandimwe bacu cyane cyane
abazabaho nyuma yacu.
By’umwihariko ubuhinzi, ni igice cy’ingenzi cyagenewe kwita no kubungabunga ubutaka
ngo butunge bene muntu. Kuri iyo ngingo, kuba hahoraho inzara y’urudaca mu isi, binteye
gusangira namwe iki kibazo: Dukoresha dute umutungo w’ubutaka? Abantu bose bo muri iki
gihe bakwiye gutekereza neza, bagaha agaciro ibintu binyuranye bitanga umusaruro. Ni
ngombwa rwose gukoresha neza umutungo (kamere) w’ubutaka ku buryo abantu baticwa
n’inzara.
Hari uburyo bwinshi bugeragezwa, ariko ntibukwiye kugarukira ku kongera umusaruro
gusa. Birazwi neza ko muri ibi bihe umusaruro uboneka uhagije, ariko ugasanga hari za
miliyoni z’abantu bashonje n’abicwa n’inzara hirya no hino kw’isi. Ni agahoma-munwa. Ni
ngombwa rwose gushyiraho uburyo bwatuma abantu bose babona ibibatunga, atari
ukugira ngo hatabaho intera hagati y’abifite n’abagenewe no gutungwa n’utuvungukira,
ahubwo kugira ngo hubahirizwe itegeko ry’ubutabera, uburinganire no kubahana bikwiye
buri muntu wese. Ku bw’izo mpamvu, ndashaka kwibutsa buri wese ko ibyaremwe byose
ari ibya bose, ihame rikomeye rigena imikoreshereze y’umutungo, dusanga mu nyigisho
z’imibirebeho y’abantu za Kiliziya (Doctrine sociale de l’Eglise). Kubahiriza iryo hame ni
bwo buryo bw’ingenzi bwatuma habaho isaranganya nyaryo ry’umutungo w’ibanze, buri
muntu wese akeneye kandi afitiye uburenganzira.
10
UMWANZURO
9. Ubuvandimwe bukeneye kwongera kubaho, gukundwa, kwamamazwa no gushimagirwa.
Ariko ni urukundo rw’Imana rwonyine rutuma dushobora kwakira no kubaho byuzuye
nk’abavandimwe. Politiki y’ukuri n’ubukungu nyabwo ntishoboka mu gihe cyose
hakwirengagizwa guha umwanya w’ibanze umuntu waremwe n’Imana. Iyo habuzemo
kumenya Imana, buri gikorwa cyose cya muntu gihinduka nkene, n’abantu bagahinduka
ibikoresho abandi bakuramo inyungu zabo.
Politiki ihamye y’ubukungu, igomba gushingira ku buvandimwe. Nitwemera guhindura
imyumvire, tukarangamira gukunda abantu bose (umugabo n’umugore), ni bwo politiki
ihamye y’ubukungu ishingiye ku rukundo rwa kivandimwe izashobora kuba koko
igikoresho cy’iterambere rya muntu uko yakabaye wese ndetse n’ishingiro ry’amahoro.
Twebwe abakristu twemera ko muri Kiliziya, ko buri wese ari umuyoboke kandi ko
dukeneranye, kuko buri wese Kristu yamugeneye ingabire ye bwite kugira ngo igirire
akamaro abandi (Ef 4,7.25). Kristu yaje mu nsi kugira ngo atuzanire ingabire z’Imana,
ubushobozi bwo kugira uruhare ku buzima bwe. Ibyo bidusaba natwe kubaka umubano wa
kivandimwe, urangwa no gufashanya, imbabazi, kwitangira abandi, nk’uko Imana
yadukunze ikemera gutanga uwatubambiwe akazuka kugira ngo atwigarure twese:
« Mbahaye itegeko rishya: nimukundane, kandi mukundane nk’uko nabakunze. Icyo bose
bazamenyeraho ko muri abigishwa banjye, ni urukundo muzaba mufitanye (Yh13, 34-45).
Ubu butumwa bwiza, ni bwo tuma buri wese agomba gutera intambwe ajya imbere. Ni
umwitozo ugoye, udusaba kwakira no gutega amatwi akabaro ka mugenzi wacu, na wa
wundi uri ikantarange, twiyemeza gukurikira inzira y’urukundo rwitangira buri wese, nta
kiguzi. Kristu ahobera buri wese, ntashaka ko haba n’umwe wazimira « Imana ntiyohereje
umwana wayo ku isi ngo ayicire urubanza, ahubwo yagira ngo akize isi (Yh3, 17) ». Ibyo
yabikoze nta n’umwe akandamije cyangwa ahatiye kumwakira mu mutima we. « Ahubwo
umukuru muri mwe nagenze nk’aho ari we muto, kandi umutware ahinduke umugaragu ».
Uwo ni Yezu ubivuga. Jyewe rero, ndi hagati yanyu nk’umuhereza! (Lk 22,26.27). Buri
gikorwa cyose kigomba kurangwa n’imyifatire yo kwitangira abandi, cyane cyane abari
kure yacu n’abintamenyekana. Ubwitange ni ryo shingiro n’ireme ry’ubuvandimwe
bwubaka amahoro.
Bikira Mariya, Umubyeyi wa Yezu Kristu, adufashe iminsi yose kumva no kubaho
nk’abavandimwe dukomora ku Mwana we, kugira ngo dushobore kuzanira buri muntu
amahoro, kuri iyi si yacu dukunda.
Bikorewe i Vatikani, ku wa 8 Ukuboza 2013
Papa Fransisiko


text:
sam.
18
sept.
2010
Guhera ku wa 16 kugera ku wa 19 Nzeli, Papa Benedigito wa XVI ari murugendo mu gihugu cy'bwongereza. Dore zimwe mu nteruro dusanga mu magambo yavugiye muri icyo gihugu abwira abantu bo mu nzego zitangukanye.
1. Ku barimu: "Murere mugamije ubushishozi"
Umurimo w’umwarimu nabwo ari ugutanga ubumenyi gusa, ahubwo ni usurerai umuntu umuha ibyangombwa byose nkenerwa kugira ngo abashe kuba mu buzima bwuzuye. Muri make, ni uguha muntu ubuhanga n’ubushishozi. Ubuhanga kandi bw’ukuri ntibutandukana no kumenya Umuremyi.
2. Ku banyeshuri: "Muhitemo mu butagatifu"
Turi mu bihe by’umuco wo kugendana n’ibigezweho, urubyiruko rukaba kenshi rushishikarizwa kwigana ibyamamare byo mu mupira w’amaguru cyangwa mu myidagaduro. Ikibazo mbabaza ni iki ngiki: Ni iyihe mico myiza mu bona mu bandi bantu mukaba mwifuza cyane namwe ko iyo mico yarangwa murimwebwe? Urugero rw’umuntu mwumva mwaba we ni uruhe mu by’ukuri?
Iyo mbahamagarira kuba abatagatifu, mba mbasaba ko mutakwishimira gusa kubarirwa mu mwanya wa nyuma. Ndabasaba kudakurikirana gusa intego y’igicagate mwirengagiza ko hari izindi ntego. Amafaranga atuma umuntu ashobora kugira neza no gukora byiza mu isi, ariko yo ubwayo ntahagije kugira ngo umuntu agree k’umunezero… urufunguzo rw’umunezero ruroroshye: umunezero w’ukuri uboneka mu Mana.
3. Ku bayobozi b’amadini: "ubwigenge no kubahana"
Ukwemera nyobokamana uko ariko kose gutuma turenga ibijyanye n’ubuzima bwa buri munsi, kukatuyobora ku Mana ihoraho. Kutwibutsa ko bishoboka kandi ko ari
ngombwa guhinduka mu myitwarire yacu, kukatwibutsa kandi inshingano zo kubana mu mahoro na mugenzi wacu n’akamaro ko kubaho mu buzima bw’inyangamugayo.
4. Kuri Arkiepiskopi wa CANTERBURY : "Ukuri mbere ya byose"
Abakristu, ntitugomba kujijinganya mu kwamamaza ukwemera kwacu mu gakiza kamwe twazaniwe na Kristu, no gushakira hamwe uburyo twagira imyumvire ihamye imwe y’uburyo Yezu yaduhaye kugira ngo tugere kuri ako gakiza. Imana «yifuza ko buri abantu bose bakizwa bakagera ubwo bamenya ukuri» (1 Tm 2,4), uko kuri kandi nta kundi, ni Yezu Kristu, Umwana w’Imana ihoraho, wunze byose nwa we abigirishije ububasha bw’umuraba.
Mu ishusho rya John Henry Newman, uzagirwa umutagatifu ku cyumweru, turishimira umuntu wa Kiliziya, wamurikiwe n’umuco w’abangilikani ugashimangirwa mu gihe kinini yamaze akora umurimo wa gisaserdoti muri Kiliziya y’ubwongereza.
5. Ku banyapolitiki n’abanyabwenge: "ugutekereza n’ukwemera biruzuzanya"
Ndagaruka kuri Mut. Thomas More, umuhanga akaba n’umunyapolitiki ukomeye w’umwongereza, akaba ashimwa n’abemera ndetse n’abatemera kubera uburyo yakurikiye icyo umutimanama we wamubwirizaga kugera n’ubwo yabitangira ikiguzi cyo kutarebwa neza n’umwami yari abereye umukozi mwiza. Ibyo yabishoboye kuko kuko yari yarahisemo gukorera Imana mbere ya byose.
6. Ku bahagarariye amadini yemera kristu: "Mu kudatenguha umurimo wanjye nk’umusimbura wa Petero Intumwa"
Ubumwe bwa Kiliziya mu ijambo rimwe nta kindi buri cyo uretse kuba umwe mu kwemera kw’intumwa, mu kwemera buri muntu wese wiyemeje kuba umubiri umwe na Kristu aragwa mu gihe ahabwa Batisimu.
Kuba indahemuka ku Ijambo ry’Imana kubera ko mu by’ukuri ari Ijambo ry’ukuri kw’Imana, bidusaba kubaha kutuganisha twese mukumenya neza ugushaka kw’Imana, uko kubaha kukaba kugomba kutabangamirwa no gutwara n’imitekerereze imwe n’imwe cyangwa se gutwarwa n’amaraha y’isi.


text:
Umukobwa ukora akazi ko mu rugo yakurikiranye mu ibanga ikiganiro shebuja yagiranaga n’umukunzi we kuri telefoni. Nyamukobwa si ukubanda amatwi sinakubwira. Asezera umukunzi we yumva shebuje agize ati ‘’bye my sweet heart’’ bivuga ngo ‘’urabeho buryohe bw’umutima wanjye.” Ubwo umukozi arita mu gutwi, ariko kuba atazi Icyongereza yitiranya amagambo. Nuko nawe abatura telepofo...ni ahita ahamagara umukunzi we nawe. Amusezera agira ati ‘’ bye bye, my sim card’’. Ntimumbaze uko umukunzi we yabyakiriye. Umunsi umwe mu gihugu gishishikariza abantu kubyara abana benshi (hamwe ubyara bakaguhemba kubera ko bafite abaturage bake cyangwa bashaje) hari hateguwe gahunda yo guhemba umuryango waba ufite abana 14. Ni uko hakaba imiryango imwe yari ifite abana 13, umugabo amaze kumva iryo tangazo yibuka ko yari yarabyaye umwana hanze niko kwegera umugore we amusobanurira yitonze ko yari yarabimuhishe ariko ko byaba byiza agiye kuzana uwo mwana kugira ngo babashe kwegukana ibyo bihembo byari byateganyijwe dore ko byari binatubutse. Umugore aramwemerera umugabo anyarukira kuzana wa mwana ; akimugeza imuhira ariko, ngo ajye kureba asanga mu rugo hasigaye abana 2 gusa, niko guhita abaza umugore ati “Abandi bana ubatumye he ko ubona amasaha y’irushanwa yegereje ?” Nyamugore niko kumusubiza ati “Burya wabaye ukiva hano ugiye gushaka uwo mwana wawe, ba bana bandi nabo ba se baba basesekaye hano baje kubatwara ngo babajyane mu irushanwa.”Umugabo arumirwa !
Subscribe to: Post Comments (Atom)


text:
Aba baturage bavuga ko amasambu yabo yose yabaruwe ndetse bamwe bakanishyurwa, bityo ngo bakaba batagifite uburenganzira bwo kuyahingamo.
Bavuga ko nubwo inzu bari kubakirwa ari nziza kurenza izo bari batuyemo, badashaka kuzibamo kuko badashobora kuba mu nzu zitagira isambu yo guhingamo.
Icyakora iyo uganira na bo,ntawemera kwerura ngo avugire ku mugaragaro ko adashaka kujya muri izo nzu, ariko mwaba mwiherereye bakakubwira ko batazishaka.
Umwe muri bo ”None se waba mu nzu yonyine itagira akarima ko guhingamo udushyimbo? Abazishaka bazazijyemo jyewe ntayo nshaka!”
Uretse abavuga ko bataba mu nzu zitagira amasambu ariko, hari n’abavuga ko bakimara kwishyurwa imitungo yabo bahise bajya gushaka aho bagura amasambu, ndetse bamwe baranahubaka, bityo ngo bakaba badashobora kuba ukubiri n’amasambu yabo bamaze kugura no guturamo.
Uyu we yagize ati “Jyewe naraguze naranubatse mu Karere ka Gisagara. None se barampa indi nzu nyigire nte kandi mfite iyo niyubakiye!”
Nubwo aba baturage bavuga ibyo ariko, ubuyobozi bw’akarere buvuga ko nta muturage uzahatirwa kujya mu nzu zirimo kubakwa.
Icyakora ngo butewe impungenge n’abaturage babeshya ko baguze amasambu ndetse bakanubaka, nyamara ari uburyo bwo kugira ngo bahabwe amafaranga yabo yose, ngo bakaba bashobora kuyapfusha ubusa bakazagaruka kugora ubuyobozi bavuga ko babuze aho kuba.
Guverineri w’Intara y’Amajyepfo, Munyantwali Alphonse, asaba ubuyobozi bw’akarere gukurikirana iki kibazo, bugasuzuma neza abavuga ko baguze amasambu bakanubaka amazu, bagasurwa kugira ngo hamenyekane koko niba babifite kandi byujuje ubuziranenge.
Ati ”Ibyo byose tugiye kubisuzuma, turebe abavuga ko mufite amazu, turebe n’uko ameze kuko ntitwabemerera kujya mu mazu adashinga kandi Leta irimo kububakira amazu agezweho.”
Umuturage wemera kuzajya mu nzu zirimo kubakwa, ahabwa amafaranga y’indi mitungo, hanyuma Leta ikamwongerera ku yo yagombaga guhabwa ku nzu ye ikamuha inzu ifite agaciro ka miliyoni 8, hakiyongeraho no korozwa inka, naho udashaka inzu we ahabwa amafaranga y’imitungo ye yose, akajya gushaka ahandi atura.


text:
Ibinyamavuta n’ibinyasukari biratugwa agatoki ku gutuma abantu basaza imburagihe
Abahanga mu by’imirire bagaragaza ko hari ubwoko bw’ibiribwa umuntu ashobora gufata bigatuma asaza mu gihe gito, bitewe n’imihindagurikire y’umubiri.Muri ibyo biribwa, ibinyasukari n’ibinyamavuta biza ku isonga.
Amakuru atangazwa n’urubuga TrustAboutAbs, avuga ko hari ubushakashatsi bwagaragaje ko hari ibiribwa abantu bafata ugasanga bagaragara nk’abashaje kandi bakiri bato; hakaba n’ibindi umuntu afata agakomeza kugumana itoto.
Mu bintu bitatu bijya mu mubiri w’umuntu bikagira uruhare ku buryo (...)
Abahanga mu by’imirire bagaragaza ko hari ubwoko bw’ibiribwa umuntu ashobora gufata bigatuma asaza mu gihe gito, bitewe n’imihindagurikire y’umubiri.Muri ibyo biribwa, ibinyasukari n’ibinyamavuta biza ku isonga.
Amakuru atangazwa n’urubuga TrustAboutAbs, avuga ko hari ubushakashatsi bwagaragaje ko hari ibiribwa abantu bafata ugasanga bagaragara nk’abashaje kandi bakiri bato; hakaba n’ibindi umuntu afata agakomeza kugumana itoto.
Mu bintu bitatu bijya mu mubiri w’umuntu bikagira uruhare ku buryo agaragaza ubukuru, haza ibinyamasukari, ibitera ubushyuhe nk’amavuta ashyirwa mu biryo n’umwuka wa ogisijene(oxygène).
Isukari igaragara mu biribwa nk’umuceri w’umweru, ibijumba n’ibindi biribwa n’ibinyobwa; abantu bakaba basabwa gufata ibinyamasukari ku kigero gito kandi bakibuka kugisha inama abaganga mu rwego rwo kwirinda ingaruka mbi byabatera.
Amavuta abantu barya agira uruhare mu gutuma umuntu asaza imburagihe bitewe n’ubwoko bwayo, ndetse n’ikigero cy’ayo umuntu aba arya uko angana.
Hari ubwoko bw’amavuta atagira ingaruka ku mubiri harimo nk’amavuta ya olive, amavuta akomoka kuri avoka, aturuka kuri kiki (coconut), akomoka ku bihwagari n’amavuta y’inka. Aya ni yo umuntu yarya ariko na yo ku kigero gito, kugira ngo agumane itoto.
Marketing
4546
Editor
078 827 26 21
Management
0788 74 29 08 / 0788 49 69 15
Emails: [email protected], [email protected]


text:
Abantu benshi ukunze gusanga barabaswe b’ikibazo cyo kugira impumuro mbi mu kanwa. Iki kibazo kikaba kibangama cyane kuko bituma igihe uganira n’undi usanga we yirebera ku ruhande bitewe no kwangizwa n’umwuka uhumura nabi uva mu kanwa ka mugenzi we.
Nyuma yo kubona iki kibazo abashakashatsi bavumbuye bumwe mu buryo bunyuranye wakoresha ngo wirinde iki kibazo ndetse unakivure mu gihe ubana nacyo. Kimwe mu byo wakora ni ugukoresha ubuki bwa Manuka.
Ubuki ni umwe mu miti ivura indwara zitandukanye. Ku bantu bafite ikibazo cy’impumuro mbi mu kanwa igendana no kwangirika kw’amenyo bishobora kuvurwa hakoreshejwe ubuki.
Ubuki bwose bushobora kuba bwavura iyi ndwara ariko ubuki bwiza bugaragazwa n’ubushakashatsi ko bufite ubushobozi buruta ubw’ubundi buki ni ubuki bwa Manuka.
Ubu buki burimo antibakiteriya(antibacterial) ifasha mu kwica mikorobe (microbe) zangiza amenyo, zigatera kugira impumuro mbi mu kanwa, kuvunguka kw’amenyo no gushirira kwayo. Ndetse zikaba zanatera izindi ndwara zafata umubiri wose.
Uburyo wakoreshamo ubu buki ni bwinshi ariko reka twibande ku kubukoresha mu mwanya nk’umuti woza amaenyo. Biba byiza kubufata ukabufungura ubundi ukajya ubwogesha amenyo. Nka 2 cyangwa 3 ku munsi bigufasha gutuma amenyo yawe akomera, impumuro mbi ikagenda maze umubiri wose ugakora neza.
Ikindi gikomeye ni uko ubuki butuma umuntu agira amenyo akomeye bikayarinda kujya avungagurika no kuva amaraso mu menyo.
Ni byiza rero gukoresha ubuki mu kwivura, akarusho ubuki bwa manuka usibye kuba bunaryoha bukaba bunakora mu mwanya w’isukari. Ni byiza kubuha abana byabafasha kugira amenyo akomeye kandi byabarinda ikibazo cyo kumungwa amenyo.


text:
Indwara y’ibishishi n’uburyo bwo kuyirinda
Ibishishi byo mu maso (Acné) ni indwara igaragazwa n’ibiheri bifatira mu twenge tw’ubwoya bw’uruhu, rimwe na rimwe bikagera mu mugongo, ku ntugu no mu gituza, bikaba bigenda bishira uko umuntu agenda asatira imyaka y’ubukure iyo nta bundi burwayi afite, ariko hari n’uburyo butandukanye bwo kuyivura.
Amakuru dukesha urubuga rwa topsante avuga ko indwara y’ibishishi ikunda kugaragara mu gihe cy’ubugimbi, kandi ko bishobora kumara igihe kigufi cyangwa kirekire bitewe n’imiterere y’umubiri (...)
Ibishishi byo mu maso (Acné) ni indwara igaragazwa n’ibiheri bifatira mu twenge tw’ubwoya bw’uruhu, rimwe na rimwe bikagera mu mugongo, ku ntugu no mu gituza, bikaba bigenda bishira uko umuntu agenda asatira imyaka y’ubukure iyo nta bundi burwayi afite, ariko hari n’uburyo butandukanye bwo kuyivura.
Amakuru dukesha urubuga rwa topsante avuga ko indwara y’ibishishi ikunda kugaragara mu gihe cy’ubugimbi, kandi ko bishobora kumara igihe kigufi cyangwa kirekire bitewe n’imiterere y’umubiri w’ubirwaye.
Abakeka ko kurwara ibishishi mu maso cyangwa mu mugongo biterwa n’isuku nke cyangwa kudakora imibonano mpuzabitsina baba bibeshya, ngo ntaho bihurira.
Hari n’izindi mpamvu zishobora gutuma umuntu arwara ibishishi zirimo impinduka mu bitekerezo, hamwe no guhindura ah’ umuntu atuye (ikirere).
Bishobora kandi kwiyongera kubera ko umuntu yariye ibiribwa bikize ku masukari no ku binure, by’umwihariko za shokola (chocolat).
Ku bagore, ibiheri byo mu maso bishobora kwiyongera mu minsi ibanziriza imihango, bikagabanuka cyangwa bigashira iyo atwite.
Abagore bagirwa inama yo gufata indyo ikungahaye kuri Vitamini A, harimo amata n’ibiyakomokaho, amavuta y’amatungo nk’ikimuri n’ibindi. Bakareka cyangwa bakagabanya isukari n’ibinure, ariko by’umwihariko bakareka ibikomoka ku nyamaswa.
Kota izuba, guhumeka umwuka mwiza mu gihe cyo gukora imyitozo ngororamubiri, kugira gahunda nziza y’imirire, gutoza amara gukora neza urya kenshi indyo itayananiza nk’ibinyampeke n’imboga rwatsi, hamwe no kunywa amazi asukuye bigira uruhare mu gukumira indwara y’ibishishi.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Mureke kwiteranya n'Imana mutuka abakozi bayo aba bapasteur ni abakristo tubana nabo mubuzima bwa buri munsi ni abana b'Imana rwose,ahubwo hari agatsiko k'abakristo bananiranye barimo umudiyakoni witwa Gervais ukorana nagatsiko gasebya itorero mu ibanga. Ako gatsiko gatsimbaraye ku wigeze ku ba president wa korali Ntambara etienne wahunze kubera amadeni na Murumuna we Gaparo kakaba kagizwe n'abantu bake cyane birirwa mu itangazamakuru aribo aba Eriel, MUKAMASABO SERAPHINE,KABANDA, MUHEZA MUSONI, MUTONIWASE FLEXISMA ,NSENGA aba nibo bafite umugambi wo gusebya korali kuko hatatowe MUKAMASABO nkuko babishakaga.Murakoze Imana ikomeze kubarinda
mahoro - 10/01/2017 saa 09:47


text:
Wowe wanditse iyi nkuru ndabona urimo gutandukira cyane. ndetse nuwavuga ko urimo "kuvodavoda"(terme nshya yavutse kubera reaction mbi ya Evode ku gitekerezo cya mgr Nzakamwita)ntiyaba abeshye. None se kuba mgr yaravuze kuriya bishatse kuvuga ko Kiliziya ntacyo ikora mubijyanye no kubanisha neza imiryango ? cg yabivuze ashaka gusaba ko inzego zose zahuriza hamwe imbaraga kugirango habashe kuboneka umusaruro ushimishije kuri icyo kibazo cyo mungo !ikindi wirengagiza ni uko Kiliziya gatolika, ari nayo mgr akoreramo, itagera mungo zose zabanyarda kuberako bose atari abayoboke bayo. Kiliziya ishobora gutanga umuganda wayo mu kwigisha no gufasha abayoboke bayo ariko hari nabandi benshi batari abayoboke ba kiliziya nabo bagomba kwigishwa. bityo mgr akaba yarahamagariraga inzego zose zaba iza leta niza societe civile guhuriza hamwe imbaraga bagashaka amahoro mu miryango yabanyarwanda !
ukombibona - 20/12/2016 saa 01:03


text:
Bamwe mu babyeyi bafite abana bakuwe mu muhanda basinyiye imihigo imbere ya Minisiteri w’iterambere ry’umuryango biyemeza kuzabarinda kongera gusubira mu muhanda.
Mu nama nyuguranabitekerezo yahuje inzego zitandukanye mu mujyi wa Kigali n’abaturage yigaga ku kibazo cy’abana b’inzererezi, yabaye kuri uyu wa 9 Nzeri 2016, hagaragajwe impamvu zituma abana bajya mu mihanda harimo amakimbirane mu miryango, ikibazo cy’amikoro, kutita ku bana, abana bagiye bashukwa na bagenzi babo n’ibindi.
Nyiraminani Marie Goretti, umwe mu babyeyi basinye iyo mihigo yabwiye itangazamakuru ko afite abana 6, umwe muri bo akaba yarakuwe mu muhanda akajya kugororerwa i Gitagata.
Yagize ati “Umwana mbere yo kujya i Gitagata namwoherezaga ku ishuri aho kugira ngo ajyeyo agahitira mu mujyi cyangwa Nyabugogo yashutswe n’abandi bana bo mu muhanda, saa sita iyo zageraga yaratahaga akambeshya ko yize kandi atagezeyo.”
Avuga ko umwarimu yamuhamagaye amubaza impamvu umwana atakiga, niba yaba yaramuhinduriye ikigo bigateza rwaserera akamwimurira ahandi.
Ati “Namujyanye ku kindi kigo cy’amashuri barambwira ngo ni ntegereze igihembwe gishire kuko cyari kigeze hagati. Ubwo muri uko gutegereza umwana yaje kuntoroka mutumye guhaha n’amafaranga yanjye arayatwara buracya mbona umwana ntaje. Ku munsi wa 2 ni bwo yambwiye ko bamutwaye i Gitagata”.
Kankundiye Marcelline umubyeyi w’abana 3 we avuga ko impamvu yatumye umwana we ajya mu muhanda byatewe n’uburwayi yari afite.
Ati “Mu gihe nari ndwaye umwana yasabaga se amafaranga yo kugura inkweto cyangwa ikayi akamukubita ubwo noneho akambaza ngo urabona ubu buzima tuzabubamo gute? Gusa njye nabaga nzi ko umwana yiga simenye ko yagiye kwishakira amafaranga yo kugura ibyo akeneye. Ubwo nagiye kumva numva yagiye kuba mu muhanda, baramufata bamujyana i Gitagata.”
Yakebuye abagabo avuga ko nabo bakwiye gukurikirana ubuzima bw’abana bwose kuko baba baramubyaye babishaka.
Umuyobozi wungirije ushinzwe imibereho myiza y’abaturage mu mujyi wa Kigali, Kanzayire Judith yagaragaje ko haba mu kigo cya Gitagata no mu bindi bigo, uturere tw’Umujyi wa Kigali ari two dufitemo abana benshi.
Mu kwezi gushize kwa kanama, Akarere ka Nyarugenge kari gafite abana 42 mu kigo cya Gitagata hatabariwemo abandi bari mu bindi bigo. Mu karere ka Kicukiro ho harimo abana 5, abandi bakaba barasubijwe mu miryango bakomokamo. Muri Gasabo ho bafitemo abana benshi bari mu kigo kuko bagera kuri 53.
Minisitiri w’iterambere ry’umuryango Dr Gashumba Diane yavuze ko kuba abagabo batererana abagore mu burere bw’umwana ari imyumvire mibi inzego zose zigomba guhagurukira.
Ati “Ndashishikariza ababyeyi bombi gufatanya n’ubwo baba batumvikana bafitanye amakimbirane umwana ni umuziranenge ntabwo agomba kuba ari we ugerwaho n’ingaruka z’amakimbirane ari mu ngo.”
Yakomeje avuga ko bitangaje kubona umubyeyi agera aho gusinya imihigo yo kurera umwana yabyaye, ariko icyiza Minisitiri abona ari uko imihigo basinye yagutse kuko harimo imihigo y’ubufatanye yo kugira ngo aho ababyeyi bumva bafite intege nke bagane ubuyobozi.
Ambasaderi w’u Bubiligi mu Rwanda, Arnout Pauwels ari kumwe n’Umujyanama wa Ambasade mu bya gisirikare mu Rwanda, Lt Col Alain Lambert, bakiriwe na Minisitiri w’Ingabo z’u Rwanda, Gen James Kabarebe (...)
Minisiteri y’Umuco na Siporo, ivuga ko ahabereye ibikorwa by’ubutwari hagiye gushyirwa ibimenyetso biharanga, kugira ngo amateka y’aho ahabwe agaciro n’Abanyarwanda. Mu kiganiro n’abanyamakuru (...)
Urwego rw’igihugu rushinzwe imfungwa n’abagororwa (RCS) rurishimira ko ku nshuro ya mbere abana bafungiye muri gereza y’abana ya Nyagatare bakoze ibizamini bya Leta bisoza amashuri abanza n’icyiciro (...)
Polisi y’u Rwanda ikorera mu karere ka Kicukiro yafatanywe kashe 39 zitandukanye umunyeshuri witwa Tuyishime Bernard wiga ibijyanye no gukora amazi mu Ishuri ry’Ubumenyingiro IPRC-Kicukiro. Izi (...)
Ku wa mbere ushize nibwo ikigo cy’igihugu cy’uburezi REB, cyamuritse amanota y’ibizamini bya Leta by’amashuri abanza ndetse n’icyiciro cya mbere cy’ayisumbuye. Abanyeshuri bakoze ibizami bisoza (...)
OPP. MAGERWA, EXPO GROUND, GIKONDO KIGALI, RWANDA PHONE NO : +250-784867952 / 53
© Copyright 2015: Imvaho Nshya. All rights reserved.
Powered by: RPPC.


text:
Nubwo ureba ikibazo ukabura inzira, Yesu we arabona nyinshi yagikemuramo
‘’Nuko hariho umugore wari mu mugongo, wari ubimaranye imyaka cumi n’ibiri, ababazwa n’abavuzi cyane benshi bagerageza kumukiza, bamumarisha ibintu bye byose abitangamo ingemu, ariko ntibagira icyo bamumarira ahubwo arushaho kurwara.” Mariko 5:25, 26
Aya magambo arasobanutse. Iby’uyu mugore bigaragara ko byari byarabaye akarande kuko kumara imyaka 12 urwaye ni ikigeragezo kitoroshye na gake. Bibiliya iravuze ngo abaganga bari baramumazeho ibintu bagerageza kumuvura ariko byaranze, ngo ntibagira icyo bamumarira, ahubwo ngo akarushaho kurwara.
Bene iki gihe biragora kwizera kubera kumara igihe kinini mu mibabaro kubw’indwara ye. Uyu ntiwamuhuriza kuko aba yarabaye nka rya jambo ngo ni umunyamibabaro wamenyereye intimba, sintekereza ko kumubwira ngo yihangane ntibikunda, ntiwamusura ngo umubwire ngo arware ubukira uretse no kuba atabyumva nawe byagutera isoni, niyo umugezeho akenshi ubura icyo umubwira bikakurenga.
Yesu ni mwiza kuko we bitajya bimurenga buri gihe hakiri icyo yakora kuko atajya abura inzira. Iyo ubona nta nzira we aba areba izo utabara. Iyo ugeze imbere y’ikibazo ukabona inzira zirarangiye ntiwakumva ukuntu Yesu aba areba inzira nk’igihumbi yakemuramo ikibazo.
Uyu mugore amaze kumva ibya Yesu araza aca mu bantu, amuturuka inyuma akora ku mwenda we kuko yari yamaze kwibwira ko nakora ku myenda ye gusa ahita akira. Mariko5 :27,28 Uwo mwanya isoko y’amaraso irakama.
Ushobora gusanga umuntu amarana ikibazo imyaka myinshi, byaba ibyo mumiryango, indwara, n’ibindi bibibazo bitandukanye ariko uko umuntu agenda yiyambaza abantu hari igihe ushaka impinduka ntuzibone. Aba bantu bameze gutya bakeneye kumenya ko hari Yesu wemeye kubikorerera imitwaro yabo kandi ko muri we ari ho honyine hari ibyiringiro bizima kandi bakizera ko afite ubushobozi kuko yahawe ubutware mu isi no mu ijuru.
Hari umuririmbyi wagize ati najyaga njya ku iriba ry’iyi si mfite inyota nyinshi cyane naba ngiye kunywa agakama ubwo…….akomeza agira ati nuzuye agahinda n’ubwihebe mbuze ibyo niringiraga maze amaso yanjye arahumuka ndakureba Yesu ndayurwa(123).
Reka nkubwize ukuri ntuzanyurwa udahuye na Yesu, icyo isi izakomeza kukwereka ni inyota, ariko nuhumuka amaso ukareba Yesu uranyurwa.
Ngaho rero nawe ufite ibikuremerera bitandukanye waba se warabijyanye ahantu hatandukanye utekereza ko bagufasha dore inzira nyayo nimwe ni ukureka izo nzira zose ukareba umusaraba wa Yesu. Ibibazo byo wagira byose ntakimunanira ashoboye byose kuko biri musi y’ububasha bwe. Amen.


text:
Mbere yo kumuha ayo mahirwe ariko ugomba kubanza gutekereza ukibaza niba koko bikwiye.
Hari ubwo mushobora gusubirana ugasanga mubanye neza kurusha mbere, hari n’igihe ariko ushobora gusanga uri guta umwanya.
Niyo mpamvu urubuga El Crema rugira abantu inama yo kubanza gutekereza ku bintu bikurikira mbere yo gufata umwanzuro wo gusubirana n’uwahoze ari umukunzi wawe cyangwa se kumwima ayo mahirwe.
1. Menya impamvu akugarukiye
Igihe uwahoze ari umukunzi wawe agarutse agusaba ko mwasubirana icyo ukwiye kwibazaho no gutindaho si ukuba agarutse ahubwo ni impamvu itumye ashaka kugaruka.
Ese agarutse kubera kuko yumva adashoboye kubaho wenyine akaba akeneye kugira uwo baba bari kumwe cyangwa se ni uko amaze gutandukana n’uwo bakundanye nyuma yawe?
Ese aho ntiyaba agarutse kubera ko yatekereje agasanga hari amakosa yakoze yatumye mutandukana bityo akaba ashaka kuyakosora?
Ibi byose ni ibibazo ukwiye kwibaza nawe ukabimuza ndetse ugafata umwanya wo kureba niba ibisubizo yaguhaye ari ukuri ukabona gufata umwanzuro.
2. Impamvu yatumye mutandukana
Ikindi kintu ukwiye kubanza kumenya mbere yo gufata icyemezo ni impamvu yatumye mutandukana.
Ukwiye kubanza kumenya niba mwaratandukanye kubera ikintu runaka mutabashaga kumvikanaho cyangwa se niba ari uko yari afite undi ashaka kugusimbuza cyangwa yaguciye inyuma.
Niba mwaratandukanye kubera ko hari ibyo mutari muhuje bigatuma muhora mu ntonganya, gusubirana nawe ntabwo ari icyemezo cyiza keretse mubanje kuganira ku buryo muzakemura ibyatumye mbere mutabasha kubana.
Biramutse byaraturutse ku kuguca inyuma, aha naho ugomba kubanza kwitonda kuko ushobora gusanga ariko ateye akazanabikomeza nyuma yo kumuha andi mahirwe.
3. Uko mwari mubanye mbere yo gutandukana
Ese mbere yo gutandukana wabona umubano wanyu uhagaze ute? Ese wabonaga mwese muri mu rukundo koko?
Niba warabonaga umubano wanyu ufite aho uganisha icyo gihe biroroshye gukemura ibyatumye muca ukubiri mukaba mwakomezanya.
Niba ariko urukundo rwanyu rutari rukomeye, rushingiye ku mibonano mpuzabitsina gusa cyangwa umwe muri mwe ataragaragazaga ubushake bwo kuba mwakundana iteka, ntukwiye kwirirwa usubirana nawe kuko n’ubundi nta cyerecyezo urukundo rwanyu ruba ruzigera rugira.
4.Ese urumva uzongera kumwizera
Icyizere ni kimwe mu bintu bya mbere bikenewe kugira ngo urukundo rukomere kandi rushinge imizi.
Mbere yo gufata umwanzuro wo kongera gusubirana n’uwahoze ari umukunzi wawe ugomba kubanza ukibaza niba muri wowe wumva ufite ubushobozi bwo kuzongera kumwizera.
Igihe wumva udateze kuzongera kumugirira icyizere nta n’impamvu yo kwirirwa umuha andi mahirwe kuko n’ubundi mudashobora kurambana.
Kongera kumwizera kandi bijyana n’uburyo wumva ukimutekereza n’urukundo ukimufitiye.
Niba wumva waramuzinutse ku buryo buri uko umubonye cyangwa umutekerejeho umutima wawe ushengurwa n’agahinda, ibyo kumuha andi mahirwe ba ubyibagiwe.
5.Ese yiteguye gukora iki ngo umugarukire
Igihe uwahoze ari umukunzi wawe ari kugusaba ko mwasubirana ntugomba kumwemerera utarabanza kumenya intambara n’urugamba yiteguye kurwana ngo yongere yegukana umutima wawe.
Niba ntacyo yigeze akora ngo arwanye ko mutandukana, kwihangana n’igihe bizamutwara ngo musubirane biri mubizakwereka ko koko afite ubushake bwo gusubirana nawe kandi atazongera gutuma mutandukana.
6.Ese watangiye ubuzima bushya
Niba nyuma yo gutandukana warabonye undi mukunzi cyangwa se ukaba waramaze kwibagirwa ibijyanye nawe byose, nta mpamvu yo kongera kugirana umubano nawe.
Ntukwiye gusubirana nawe kubera ko umufitiye impuhwe ariko mu mutima wawe bitakurimo kuko n’ubundi n’iminsi mike mushobora kongera gutandukana.
7. Mufate umwanya wo gukemura ibyo mutumvikanaho
Nyuma yo kureba ziriya ngingo twavuze haruguru ukumva ushaka ko koko gusubirana n’uwari umukunzi wawe, mugomba gufata umwanya mugasasa inzobe, mugakemura bya bindi byose byababangamiraga mbere mutaratandukana.
Mugomba gushyira ku murongo ibintu byose byabitambitse bigatuma mutandukana kuko bidakemuwe byatuma n’ubundi umubano wanyu udatera intambwe.


text:
Ubushishozi ni indangagaciro y’ingenzi ku bayobozi
Nta na hamwe ku Isi umuntu yabaho ngo abe umuntu nyawe atari muri sosiyete, ni ukuvuga atabana n’abandi. Kandi nta sosiyete y’abantu n’imwe yashobora gutera imbere idafite ubuyobozi buboneye.
Ibi rero bikerekana ko burya abayobozi, cyane cyane abayobora abantu benshi, baba bafite inshingano zitoroshye, kubera ko muri sosiyete, buri wese (cyangwa se hamwe n’abandi), aba afite amateka ibyo yifuza, hamwe n’ubushobozi bishobora kuba ari umwihariko we, amateka y’ubuzima bwe yihariye.
Ni yo mpamvu kugira ngo ibintu bigende neza, abafite iyo nshingano yo kuyobora abandi no gufata ibyemezo, mu nzego ndetse n’intera zitandukanye, basabwa kugira no kurangwa n’indangagaciro zinyuranye.
Ubu tukaba tugiye kuvuga, muri macye, ku ndangagaciro y’ubushishozi; ariko ibyo tuvuga tukabyerekeza gusa ku rwego rw’imicungire y’ubuyobozi cyangwa imiyoborere. Twavuga kandi ko tutareba uko inzego zubatse, ahubwo ubu tuvuga gusa ku bazirimo n’uko bakora.
Umuyobozi ushobora gutuma abo ayobora, cyangwa sosiyete muri rusange, batera imbere kandi bakagera kubyo bifuza dusanga agomba guhora yita ku bintu byinshi kandi binyuranye, ariko bimwe muri ibyo twavuga nk’ibi bikurikira:
• Kumenya gushyira abantu mu myanya bakwiye (bashoboye)
Kubera ko umuyobozi, uwo ari we wese, adashobora gukora wenyine atifashishije abandi ngo agire icyo ageraho, ni ngombwa ko agira ubushishozi mu gushaka cyangwa se guhitamo abo bakorana kugira ngo ibyo bagomba gukora bigende neza.
Iyo umuntu yitegereje hirya no hino mu nzego zinyuranye, i Rwanda cyangwa ahandi, hari ubwo biboneka ko, rimwe na rimwe, hari ubwo ibintu bitagenda neza, cyangwa se imirimo ikorwa nabi bitewe n’uko abantu (abakozi) bashyizwe mu myanya badafitiye ubushobozi kandi nyamara haba hari abandi babishoboye.
Ibi rero bituma imbaraga zagombaga gukoreshwa kugira ngo sosiyete itere imbere, muri rusange, cyangwa se ku buryo bwihuse, zisa n’aho zititabwaho ngo zibyazwe umusaruro. Bityo igihugu cyangwa sosiyete, muri rusange, ku buryo ubu n’ubu, kikabihomberamo.
• Kugenzura ibikorwa no kubiha agaciro bikwiye
Iyo abantu bakora cyangwa se bahawe akazi bagira n’inshingano basabwa kugeraho no mu gihe runaka. Nyuma y’igihe cyateganijwe rero, kugira ngo ibigomba gukorwa bigende neza, ni ngombwa ko uwatanze akazi akagena n’inshingano amenya gusuzuma niba ibyo yifuzaga byaragezweho.
Iryo genzura rituma abakoze neza babishimirwa, ku buryo bunyuranye, ndetse bikaba byanatuma bazamurwa mu ntera. Abatarakoze ibyo bagombaga nabo bagira uko babibazwa.
Iyo iryo genzura rikozwe neza bituma buri muntu (buri mukozi), ku rwego rwe, arushaho guharanira gukora neza no kutirara kugira ngo azabashe kuzamuka mu ntera cyangwa se kugira ngo yirinde kuba yahanwa cyangwa akadindirira ku rwego ariho.
• Gutinyuka gufata ibyemezo biboneye
Abayobozi bashobora gutera impinduka nziza muri sosiyete ni abashobora gufata ibyemezo bikomeye iyo ari ngombwa. Muri buri sosiyete habonekamo abantu, kubera impamvu zinyuranye, batifuza impinduka (change), ndetse zaba zigiye kuba bakazirwanya cyangwa se bakazazemera bigoranye. Nyamara hatabayeho impinduka muri sosiyete, nta terambere, ryashoboka.
Abayobozi bakorera neza abo bayobora na sosiyete barimo ntabwo batinya cyangwa bihunza gufata ibyemezo bya ngombwa, kabone n’iyo byaba bikarishye cyangwa bishobora kuba byagira bamwe bibabaza. Icya ngombwa ni uko ibyo byemezo biba bigamije inyungu rusange za sosiyete cyangwa igihugu kandi ntibibe bigambiriye kugira igice iki n’iki cy’abanyagihugu bibangamira ku buryo bugambiriwe.
• Kumenya igihe gikwiye cyo gufata ibyemezo bikomeye
Baravuga ngo “buri kintu kigira igihe cyacyo”! Umuyobozi urangwa n’ubushishozi ntabwo afata ibyemezo bikomeye ku buryo buhubutse ahubwo arabanza akagisha inama abajyanama be kandi akajya inama n’abo bafatanya mu buyobozi. Mbere yo gufata ibyemezo bikomeye (bizagira ingaruka zikomeye kuri sosiyete) ni ngombwa kubanza gusuzuma niba bizakirwa neza, ku buryo bitatera imidugararo.
Hari ibyemezo, n’iyo amaherezo byaba bizagira ingaruka nziza kuri sosiyete, biza mu gihe kidakwiye bigatuma bitakirwa neza; bityo ntibishobore kugirira abantu akamaro.
Mu kwanzura twavuga ko umurimo wo kuyobora ari umurimo w’indandasimburwa muri buri sosiyete y’abantu, kandi ukaba usaba ubushishozi kugira ngo ibikorwa byose bigire ingaruka nziza kuri sosiyete. Umuyobozi ushishoza iteka arangwa no gushyira mu gaciro, mubyo akora byose.
Dr. Gasana Sébastien
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Mwirinde mutabura iby’imirimo mwakoze!
“ Mwirinde mutabura iby’imirimo mwakoze, ahubwo ngo muzahabwe ingororano itagabanije” 2 Yohana 1:8
No mu buzima busanzwe, iherezo ry’ikintu riruta itangira ryacyo. Undi mugani w’ikinyarwanda ukavuga ngo “ Nari umugabo ntijya ihabwa intebe.
Birashoboka ko umuntu yatangira neza ariko bitewe n’impamvu zitandukanye akageza ubwo acika intege. Hari indi bibiliya ibivuga ngo: “ Mwirinde rero mutazava aho mubura ibyo mwaruhiye, ahubwo muharanire kuzahabwa ingororano yuzuye”
Kuva umuntu agikizwa cyangwa se acyakira Yesu nk’Umwami n”umukiza atangira no gukora imirimo yose ijyamye nabyo, akorera Imana ku manywa na nijoro, yiyiriza ubusa, yigomwa ibintu byinshi kugirango arebeko yazarangiza uru rugendo amahoro akazahabwa ingororano itagabanije nk’uko iri jambo ry’Imana ribitubwiye. Gerageza nawe ubyibuke, wibuke igihe wahereye, wibuke amahirwe menshi yagiye aguca imbere, ariko kuko anyuranije no kwizera kwawe ukayareka agatambuka, ibuka imirimo y’Imana yose wagiye ukora, ngaho ibyacumi n’amaturo, gufasha abababaye, kubaka insengero n’ibindi byinshi ntakurusha kumenya. None igihe kirageze haje izindi mpamvu zije kuguca intege ntakindi zigamije uretse kukubuza kuzabona ingororano z’iyo mirimo yose myiza wakoze.
Hari indirimbo twajyaga turirimba ivugango: Uru rugendo turimo, nubwo runanije benshi, ariko abihangana nibo bazarurangiza, bagere mu gihugu, Umwami yabateguriye, aho batazongera kwibuka ibyabananizaga.
Inyikirizo ikavuga ngo : Mbese ko mbona urambiwe, ni iki gitumye ucogora, ibuka guhamagarwa kwawe muri cya gihe, warukwiriye kwibuka uwaguhamagaye.
Mwirinde mutabura iby’imirimo mwakoze. Nibyo koko mwarakoze, twarakoze, kandi twakoreraga Imana nk’uko tujya tubivuga, ariko reka dukomeze dukore kandi turinde n’ubuhamya bw’ibyiza twakoze kuko bibiliya iravuga muri Ezekiyeli 33:12 “ Gukiranuka k’umukiranutsi ntabwo kuzamurokora ku munsi w’igicumuro cye….” Imana idusobanurire.


text:
Agakiza ni ubuntu ariko ubwami bw’Imana buratwaranirwa
Uhereye mu gihe cya Yohana umubatiza , ukageza none ubwami bwo mu ijuru buratwaranirwa, intwarane zibugishamo imbaraga. Matayo 11:12
Aya magambo Yesu yayavuze ubwo yaramaze kwakira ubutumwa bwa Yohana wari muri gereza, uyu Yohana niwe wari warahanuye ibya Yesu ni wawundi wabwiye abantu ko abatirisha amazi ariko ko hari uzaza we ubatirisha umwuka n’umuriro, Yohana rero igihe cyaje kugera arafungwa, azira izina rya Yesu, nuko rero ubwo yari muri gereza aza kumva ibyo Yesu akora niko kumutumaho amubaza niba koko ari we ukwiriye kuza cyangwa niba hari undi bagomba gutegereza.
Yesu ntabwo yigeze azuyaza ahubwo yabwiye abigishwa be kujya kumubwira ibyo babonye, icyo gihe impumyi zariho zihumuka, ibipfamatwi byumva, n’ibirema bihaguruka, abatuma kumubwira kandi ko hahirwa uwo ibye bitazagusha.
Biratangaje kugisubizo Yesu yari ahaye Yohana, uyu mugabo yari yibereye mu bibazo ariko agasubizwa gutya, igitangaje kuruta ibindi n’ uko uyu Yohana byaje kurangira yishwe aciwe umutwe, wakwibaza uti kuki Yesu atahageze ngo amutabare amukure muri gereza ataricwa nabi gutyo?
Igisubizo yaragitanze haruguru: Uhereye mugihe cya Yohana umubatiza , ukageza none ubwami bwo mu ijuru buratwaranirwa, intwarane zibugishamo imbaraga. Matayo 11:12.
Uyu mugabo yagombaga kuba ikitegererezo cy’ukuntu ubwami bwo mu ijuru bukomeye, umuntu asabwa gutwarana kugeza kumunota wa nyuma, ibi byerekana ko Imana yagutabara cyangwa ntigutabare wowe umurimo wawe wo gukiranuka ugomba kuwukora kugera umwuka uheze.
Hari igihe usanga umuntu asenga ukibaza bikakuyobore, hari abavuga bati” Mana ibi nutabikora turamenya ko utari Imana” abandi bati “ Niba uri Mana wigaragaze” rimwe na rimwe ugasanga ni kudasobanukirwa neza Imana babwira iyo ari yo.
Aha rero niho Yesu yabonaga ko hashobora kuzavamo ubuyobe, ubwami bwo mu ijuru ntabwo ari ubw’amagambo ahubwo bidusaba imbaraga zacu zose, Imana yahagaragara cyangwa ntigaragare yo ntacyayibuza kwitwa Imana kandi nta cyabuza ibindi bitangaza gukoreka.
Imana yatangiye agakiza ubuntu ariko kujya mu ijuru biratwaranirwa, ndetse n’indi migisha yose yo mu gakiza Imana igusaba guhagarara ku munara ukarindira icyo izakora. Iyo umuntu akijijwe ntabwo biba bihagije, bisaba umuntu gutwarana kugira ngo azaragwe ubwami bw’Imana, kuko Bibiliya ivuga ngo iyo umukiranutsi asubiye inyuma umutima w’Imana ntumwishimira.
Biradusaba ubutwari no kwihanganira ingorane, ubundi Imana izaduha imbaraga zo kunesha kugeza ku munota wa nyuma, Amen.


text:
Ukwiye gukora byose mu buryo buramya Imana
‘’Ibyo mukora byose mubikorane urukundo.’’ 1 Abakorinto 16:14
Intumwa Pawulo hano ntabwo atoranya ibyo dukora, ahubwo aravuga ko ibyo dukora byose dukwiye kubikorana urukundo.
Pawulo ahamya ko ibyo umuntu yakora byose biramutse bidashingiye ku rukundo nta gaciro. Aragira ati ‘’Kandi nubwo natanga ibyanjye byose ngo ngaburire abakene, ndetse nkitanga ubwanjye ngo ntwikwe ariko singire urukundo, nta cyo byamarira.’’ 1 Abakorinto 13:3
Birashoboka ko waramya Imana mu bintu byose ukora. Umurimo wose ufite gukora ushobora guhinduka igikorwa cyo kuramya Imana, uramutse ukozwe mu rukundo rwa Kristo.
Uru rukundo ushobora kurugarargariza inshuti, abo mubana, abakiriya, abakozi mukorana n’abandi muhura mu buzima bwawe bwa nuri munsi. Ikibazo si ibyo ukora, igikomeye ni urukundo ubikorana. Mbese ujye ukorera byose klu rufatiro rwitwa Kristo.
Iyo impano n’urukundo bihuriye ku gikorwa bibyara umusaruro utagereranywa. Iyo umuntu afite impano mu bintu akora, akagerekaho urukundo rw’abana b’Imana, icyo akoze cyose gihinduka icyo kuramya Imana.
Nuhaguruka ufite icyo ugiye gukora yaba mu kazi, iwawe mu busitani, ku ishuri, mu biro cyangwa ikindi cyose waba ukorera Imana, ujye ugikorana urukundo rwa Kristo kugira ngo kiguhindukire igikorwa cyo kuramya Imana.
Bene iyi mirimo twakoreye mu isi ishingiye kuri Kristo kandi tukayikorana urukundo, nta kwivovota, nta kindi dufite mu mitima yacu keretse guhesha Imana icyubahiro, niyo tuzahemberwa ubwo abera bazaba bagorerwa imirimo yose bakoze.
Ibi nibyo dukwiye guharanira buri gihe kuko nubundi Imana yaturemeye imirimo myiza muri Kristo Yesu. Abefeso 2:10


text:
Ubwo Pawulo yavugaga ku gishakwe cyari kuri we yagize ati, ‘‘Kugira ngo ne guterwa kwishyira hejuru kurenze ibikwiriye ni uko nahishuriwe ibikomeye cyane, ni cyo cyatumye mpabwa igishakwe cyo mu mubiri, ari cyo ntumwa ya Satani yo kunkubita ibipfunsi, ngo ne kwishyira hejuru kurenza ibikwiriye. Kuri icyo kintu ninginze Umwami wacu gatatu ngo kimveho.’’
Ariko arampakanira ati “Ubuntu bwanjye buraguhagije, kuko aho intege nke ziri ari ho imbaraga zanjye zuzura.” Nuko nzanezerwa cyane kwirata intege nke zanjye, ngo imbaraga za Kristo zinzeho.
Ni cyo gituma ku bwa Kristo nzishimira intege nke zanjye no guhemurwa, nzishimira n’imibabaro no kurenganywa n’ibyago. Kuko iyo mbaye umunyantege nke ari ho ndushaho kugira imbaraga.’ 2 Abakorinto 12:7-10.
Pawulo yize ko intege nke ze ari zo zirushaho kumwegereza Imana. Hari umuhanga umwe wavuze ngo, ‘Umenya ko uri umunyamugisha igihe ibyo wari wiringiye bishize. Iyo ubaye umunyantege nke, Imana igaragara nk’inyembaraga mu buzima bwawe kandi ukarushaho kugengwa na yo.’’
Icy’ingenzi ni ukwisobanukirwa, ukamenya neza aho uri umunyantege nke, ubundi ugaharira Kristo akakuyobora. Iteka uzahorana ikintu kikugora gituma ugaragara nk’umunyantege nke kugira ngo Imana ibe ari yo ishyirwa hejuru.
Pawulo yari yarabisobanukiwe neza, bituma afata ibimugora nk’ubutunzi.’ ‘Ariko dufite ubwo butunzi mu nzabya z’ibumba, kugira ngo imbaraga zisumba byose zibe iz’Imana zidaturutse kuri twe.’ 2 Abakorinto 4:7.
Nk’uko inzabya z’ibumba ziba zoroheje, zishobora no kumeneka igihe icyo ari cyo cyose, na we ni ko Imana izagukoresha igihe cyose wicishije bugufi ukayigandukira, ubundi ukayireka ikagukoresha.
Ubutumwa bugaragara haruguru busobanura neza ko hari ibyo Imana yemera kuduteza bimeze nk’ibishakwe kubw’icubahiro cyayo.
Bene iki ntigisengerwa ngo kiveho, nayo usenze aba agamije gusa kugufasha kubona imbaraga zo kunyurwa n’ubuntu bw’Imana. Iyo udasobanukiwe aha ugwa mu ikosa ryo gutekereza ko Imana itmva amasengesho.
Nshuti rero ibyawe ni wowe ubiziranyeho n’Imana ariko urasabwa kunyurwa n’ubuntu bwa Yesu, ibindi azabikorera igihe azashakira.


text:
Inyanya ni ubwoko bw’imboga buhora mu gikoni. Usibye kuba bwongera uburyohe bw’ibiryo, inyanya zikoreshwa no mu kugira neza uruhu yaba ku bibazo by’utwenge tunini, ibiheri cyangwa uruhu rutameze neza muri rusange.
Ni byiza kurya inyanya mbisi kugirango ugire uruhu rwiza. Ntago ari ngombwa kugura ibikoresho bihenze cyangwa ngo ujye mu ma salon buri gihe. Ukurikije izi nama uruhu rwawe ruzaba rwiza kandi byarurinda no gusaza.
Kugabanya ubunini bw’utwenge tw’uruhu.
Utwenge tunini tw’uruhu dutuma imyanda yinjira mu ruhu bigatere infection. Niba ufite icyo kibazo, fata akayiko gato kamwe k’umutobe w’urunyanya rubisi, wongeremo udutonyanga 2-4 twa mandaline, koresha ipamba ushyire ku ruhu rwo mu maso. Ukandakande buhoro mu biziga, ubirekereho iminota 15 hanyuma wunyuguze, woze n’amazi akonje. Hanyuma usige amavuta atohesha uruhu. Kubikora kenshi bizatuma utwenge tugabanuka vuba
Kuvura Ibiheri (Acne)
Aside ziri mu nyanya zigabanya ibiheri ndetse ikanahanagura uruhu. Vitamine A,C zikunda kuba mu miti igabanya acne kandi izo vitamine ziba mu nyanya. Niba ufite acne itari nyinshi, kata inyanya mo igice hanyuma ugisige ku ruhu. Niba ufite mask nini ya acne sya inyanya mbisi hanyuma umutsima uvamo uwushyire ku ruhu ubimarisheho isaha. Unyuguza hanyuma usige amavuta. Ibi ubikore buri munsi iminsi myinshi washobora , acne izuma kandi uruhu rumere neza.
Kugabanya uruhu rufite amavuta
Kugirango ukureho amavuta ku ruhu rwawe, kanda urunyanya rubisi ukuremo umutobe uwushyire ku ruhande, hanyuma ukandire cocombre muri wa mutobe w’inyanya. Bishyire ku ruhu buri minsi ukoresheje ipamba kugirango amavuta y’uruhu agabanuke.
Inyanya zivanze na avoka ni byiza ku ruhu rw’amoko avanze (uruhu rufite amavuta, urusanzwe n’urwumye) kubikoresha : nomba inyanya na avoka mu gasorori, bivange neza hanyuma ubushyire ku ruhu rwawe, nyuma y’iminota 20-30 karaba n’amazi y’akazuyazi.
Kuvura uruhu rwangiritse.
Izuba rishobora gutwika uruhu, bigatuma uruhu rubabuka. Kata igice cy’urunyanya uvange n’utuyiko tubiri 2 tw’ikivuguto, shyira urwo ruvange ku maso, akananwa intoki n’ibirenge. Wunyuguze nyuma y’iminota 20.
Inyanya zitunganya uruhu hejuru mu gihe ikivuguto gitanga proteyine zikenewe ngo uruhu rworohe.
Kugira uruhu rwiza.
Vanga ubuki n’umutobe w’inyanya bifate. Ubishyire ku ruhu hanyuma urindire iminota 15 woge. Uruhu ruzoroha kandi ruse neza.
Uge ukora ibishoboka ube ufite inyanya igihe cyose kugirango wikorere ibyafasha uruhu rwawe mu gihe ubikeneye.
Imyororokere
Uko wakoresha inyanya ukagira uruhu rwiza rwo mu maso
Inyanya ni ubwoko bw’imboga buhora mu gikoni. Usibye kuba bwongera uburyohe bw’ibiryo, inyanya zikoreshwa no mu kugira neza uruhu yaba ku bibazo by’utwenge tunini, ibiheri cyangwa uruhu rutameze neza muri rusange.
Labels: ubwiza


text:
Umuvugabutumwa mpuzamahanga akaba n’umuhungu w’umukambwe Billy Graham, Rev Franklin Graham yatanze ubutumwa bwihanangiriza abahezanguni b’Abayisilamu nyuma y’igitero bagabye mu mujyi wa Lahore muri Pakistani, bigahitana abakristo 70, abandi benshi bagakomereka. Iki gitero bakigabye kuri iki cyumweru tariki 27 Werurwe 2016 hafi ya Pariki ahari hateraniye imbaga y’abantu benshi bizihiza umunsi mukuru wa Pasika.
InfoChretienne.com yatangaje ko Uuutwe w’abataribani Jamaat-ul-Ahrar wigambye iki gitero unemeza ko ari wo ukunze kwibasira ba nyamuke b’abakristo muri Pakistani bari hagati ya 1 na 2 % by’abatuye igihugu cya Pakistani gituwe na Miliyoni 200 z’abaturage. Uyu mutwe kandi utangaza ko uzakomeza kugaba ibitero nk’ibi. Muri uku kwezi kwa gatatu nanone uyu mutwe wigambye ikindi gitero cyagabwe ku matorero y’i Lahore , kigahitana abagera kuri 14.
Nk’uko akunze kubigenza iyo afite ibyo ashaka kunenga ku bantu cyangwa igihugu runaka, abinyujije ku rukuta rwe rwa Facebook Franklin Graham yikomye idini ya Isilamu kuba inyuma y’iyicwa ry’inzirakarengane z’abakristo cyane abana n’abagore kuri iki cyumweru cya Pasika i Lahore muri Pakistani. Ati ‘’Iyi miryango yishimiraga Umucunguzi wishyizeho ibyaha byacu ku musaraba.’’
Mu butumwa bwe Franklin Graham yasabye buri wese kumwiyungaho bagasengera amagana y’abakomerekeye muri iki gitero n’imiryango yabuze abayo. Ati ‘’Nk’abakristo, tuziko iyo umuntu yishwe agapfira mu Mwami n’Umukiza Yesu Kristo, ajya kubana na Data akabaho ubuzima buhoraho hafi ye. Imva ntabwo iherana uwizera.
Iki gitero kikimara kuba, umuvugizi w’uyu mutwe w’iterabwoba yahise atangaza ko ubu ari ubutumwa bari bageneye Leta. Ati ‘’ ubu ni ubutumwa bwacu kuri Leta. Tuzakomeza gukora nk’ibi kenshi kugeza ubwo Shariya ( itegeko ry’abayisilamu) rigomba kubahirizwa neza.’’ Aba bifuza ko isi yose yakwikubita imbere y’idini ya Isilamu.
Ibi nibyo Franklin Graham yamaganira kure avuga ko bitazigera bibaho ko abantu bose bapfukamira Isilamu. Asoza ubutumwa bwe yibutsa ko uwo abantu bose bazapfukamira ari Umwami Yesu gusa. Yifashishije ijambo ry’Imana ati ‘’ kugira ngo amavi yose apfukame mu izina rya Yesu, ari ay’ibyo mu ijuru, cyangwa ay’ibyo mu isi, cyangwa ay’ibyo munsi y’isi, kandi indimi zose zihamye ko Yesu Kristo ari Uwiteka, ngo Imana Data wa twese ihimbazwe.’’ Abafilipi 2:10-11
Ati ‘’Dukorera Umukiza wazutse!!


text:
#4 Kumenya imigabane 3 mu kwizigama
Ejo twabivuzeho gato ko ubukungu budahoraho, ko ariyo mpamvu yo kuzigamira iminsi mibi igihe tukiri mu minsi myiza.
Umukristo ushaka kugera kure no kuba umukire cyane ntazigama muri Banki gusa nubwo nayo ari intambwe nziza, ahubwo ahishurirwa ikirenze ibyo: "Kuzigama mu bantu no mu muremyi wabo" ibyo bisaba kwizera icyo ijambo ry’Imana rivuga ukarishyira mu bikorwa nayo ikaba inyuma y’icyo yavuze. Nigute wabikora?
=> Kumenya umugabane wa 1/10, kirazira k’Umukristo kwitiranya ibyawe n’iby’Imana (mbese umuntu yakwima Imana IBYAYO? Malaki3:8) Kandi Imana ubwayo yavuzeko ubikoze neza agomororerwa imiyoboro y’umugisha akabura aho ayikwiza Malaki3:10 bivuze ko no mu bihe bitarimo ubukungu ntakibazo agira kuko umugisha ntujya ukama mw’ijuru! Urabona atari ukuzigama ahadohomba?
=> Kumenya umugabane wo gufasha abantu, kuko gutanga bihesha umugisha kuruta guhabwa, Imana ubwayo yavuzeko ubikoze aba ayigurije kandi ko izamwishyura, ntakiza nko kwishyurwa n’Uwiteka (Ubabariye umukene aba agurije Uwiteka, Na we azamwishyurira ineza ye) imig19:17
=>Kuzigama muri Banki Ibi ntibisaba kwizera, ahubwo bisaba kubiha agaciro, gusa nabyo BIBILIYA ibivugaho nk’ingenzi aho yavuzeko amafranga agomba guhabwa abayacuruza (abagenza) bakungukira nyirayo, aha havugwaga Banki kuko buryo ni ibigo by’ubucuruzi!
Ni iki cyakubujije guha abagenza( abayicuruza) ifeza yanjye, ngo bayigenzure, maze naza nkayitwarana n’urugenzo( inyungu) rwayo?’ Luka19:23
Mu rurimi rw’icyongereza havuga neza ko ari BANK (Luke 19:23 Why then did you not put my money in the BANK , and at my coming I might have collected it With INTEREST)
Bigaragara ko no mu gihe cya Yesu kwizigama muri Bank byariho!
Iyi migabane 3 numenya kuyikura mubutunzi bwawe ntakabuza uzakira ndetse cyane.
Kubindi bisobanuro cyangwa ubundi bufasha koresha address ikurikira:
Pastorviva.pcm@gmail.com +250 788 615 869 POWER OF CHANGE MINISTRIES®


text:
Abaturage bo muri aka gace baganiriye na IGIHE, bavuga ko umwana w’umukobwa w’imyaka 17 wo muri urwo rugo ariwe wabanje gupfa akurikirwa na nyina wapfuye ku tariki 23 Ukwakira 2016, nyuma hakurikiraho umuhungu we w’imyaka 19 wapfuye ku wa Gatandatu w’icyumweru gishize tariki ya 29 Ukwakira.
Bavuga ko urupfu rw’aba bantu rwatewe n’uburozi bahawe mu kigage n’umugore baturanye.
Kimwe mu byo abo baturage bashingiraho bemeza ko uwo mugore ari we wabaroze, ngo ni uko n’umugabo we amushinja ko ari we wabikoze.
Umwe yagize ati “ Nyine muzi ko mu cyaro tugira ibintu byo guturana (guhana ibintu), uwo mugore nawe rero ni uko yashyiriye urwo rugo baturanye ikigage yashyizemo uburozi, umugabo we ahita ahinjira ashaka kumubuza kunywaho ariko abura uko abigenza aramureka, ku buryo yaje kuremba nijoro ahita amwijyanira i Gisenyi ku bavuzi ba Kinyarwanda barabumurutsa.”
Yakomeje avuga ko nyuma y’uko uwo mugabo yumvise ko ku muturanyi we hamaze gupfa abantu batatu ngo yahise atangira gushinja umugore we ko ariwe wabahumanyije bitewe n’uko na we yamujyanye ku baganga ba Kinyarwanda kubumurutsa.
Nyuma y’uko abaturage bo muri ako gace bamenyeye ko aba bantu batatu bishwe n’uburozi, ngo barashatse kwihorera ngo bice uwo mugore ariko inzego z’ubuyobozi n’iz’umutekano zihita zihagoboka zirahamukura.
Umunyamabanga Nshingwabikorwa w’Umurenge wa Rugengabare, Nzamukwereka Manasseh, na we yemeje aya makuru.
Yagize ati “ Nibyo Batatu ni bo bamaze gupfa kandi bapfuye bakurikirana ndetse ni ikibazo gikomeye kuko n’abandi bana batatu bo muri urwo rugo twahise tubajyana mu bitaro bya Butaro niho barwariye kuko na bo bararembye cyane.”
Yakomeje avuga ko iperereza ryatangiye gukorwa kugira ngo hamenyekane icyaba cyishe aba bantu ndetse ngo bategereje icyo ibisubizo bya muganga bizatanga kuko hari n’imirambo bahise bajyana ku bitaro bya Butaro ngo isuzumwe.
Umugore bivugwa ko waroze aba banyakwigendera ubu afungiye kuri sitasiyo ya Polisi ya Rusarabuye mu Karere ka Burera.
Gusa amakuru ari kugera ku IGIHE aravuga ko hari n’undi mwana urembye cyane ushobora na we gupfa.
Icyaha cyo kuroga giteganywa mu ngingo ya 144 y’igitabo cy’amategeko ahana ibyaha mu Rwanda, aho isobanura ko kuroga ari uguha umuntu ibintu bishobora kwica bwangu cyangwa bitinze, hatitawe ku byakoreshejwe cyangwa uko byahawe nyir’ukubigirirwa n’inkurikizi zabyo. Kuroga bihanishwa igifungo cya burundu.


text:
sam.
02
juil.
2011
1. «Dawe, Mutegetsi w’ijuru n’isi, ngushimiye ko ibyo wabihishe abanyabwenge n’abahanga, ukabihishurira abaciye bugufi. Koko Dawe, ni ko wabyishakiye.» Iki gisingizo Yezu abwira Se, ni igisingizo kitwibutsa isengesho Yezu yabwiye Imana asabira abe, akagera ubwo avuga ati “Sibo bonyine nsabira, ahubwo ndasabira n’abandi bazanyemera babikesheje ijambo ryabo”. Biratugaragariza uburyo Yezu ari umwe na Se n’uburyo ari umwe natwe, akaba yifuza ko urukundo rwe rwadusabamo kandi tukarushaho kumwigiraho. Arabiduhamagarira muri aya magambo adusaba kuzirikanwaho buri munsi: « Nimungane mwese abarushye n’abaremerewe, jye nzabaruhura. Nimwikorere umutwaro wanjye kandi mundebereho, kuko ngira umutima ugwa neza kandi nkoroshya; muzamererwa neza mu mitima yanyu.»
2. Ariko na none kugira ngo twumve neza iki gisingizo Yezu agenera Se mbere yo kuduhamagarira kumwigiraho we ufite umutima utuza kandi ukoroshya, ni ngombwa kumenya ko ibika bibanziriza iyi vanjili y’iki cyumweru, Matayo atubwira ko abari bamerewe neza bo mu migi yegereye ikiyaga cya Tiberiade, ab’i Korazini, Betsaida na Kafarinawo batakiriye uko bikwiye Ijambo rye n’ibikorwa bye. Matayo akomeza kandi atwereka ko n’abandi bari ibikomerezwa n’abanyabwenge mu basaserdoti n’abakomeye b’abayahudi bafataga Ijambo rye “minenerwe” (batariha agaciro).
3. Yezu rero niko kwihitiramo abaciye bugufi, abakene,… abagira inshuti ze n’abasangirangendo be maze abakingurira umutima we kandi kubera ko bo bari bafite inyota yo kumwumva abahishurira ugushaka kwa Se. Niyo mpamvu Ivanjili y’uyu munsi ibanza kutwereka Yezu ushimira Se ko atigera yirengagiza abaciye bugufi n’abo isi isuzugura, ahubwo akaba abitaho kandi akabagarurira agaciro isi yari yarabambuye. Muri Yezu basuzugura kandi bashaka gucisha bugufi bamwaka ijambo, abaciye bugufi babasha kubona ko Umwami w’Ijuru n’isi ari kumwe nabo kandi ko abafasha kuba abantu no guharanira ineza y’Imana. Ab’ibihangange n’ibikomerezwa bo, bumva ko bihagije, bakabona muri Yezu imburamukoro yirirwa Galileya, bakamubonamo gusa umuhungu w’umubaji udakwiye icyubahiro mu bihangange by’isi, maze bagahumwa amaso batyo n’ibintu n’ubwirasi, bakibagirwa ko ari Umwami w’isi n’ijuru.
4. Mu gice cya kabiri cy’iki gisingizo Yezu agenera Se, atubwira ko ari We waje kuduhuza na Se. Ni We wenyine uzi Imana, akaba ari We wenyine ushobora kuyidushyikiriza: «Byose nabyeguriwe na Data, kandi nta we uzi Mwana keretse Data, nta n’uzi Data, keretse Mwana n’uwo Mwana ashatse kumuhishurira.» Abemera guhishurirwa na Mwana amabanga ya Data rero, ni abemera guca bugufi, bakemera kwiga kubaho no kubana n’abandi biyoroheje kandi bagendeye k’ugushaka kw’Imana.
5. Mu gice cya gatatu cy’Iri Sengesho, Yezu arabwira abantu ati: «Nimungane mwese abarushye n’abaremerewe, jye nzabaruhura. Nimwikorere umutwaro wanjye kandi mundebereho, kuko ngira umutima ugwa neza kandi nkoroshya; muzamererwa neza mu mitima yanyu.» Ni ngombwa kumenya ko umutwaro mu kiyahudi wavugaga amategeko. Umutwaro rero wa yezu uroroshye kuko ari umutwaro w’urukundo, ntushingiye ku mategeko y’abantu. Yezu ntiyifuza kutureshya akoresheje imbaraga n’ubuhangange, Yezu arifuza ko twakururwa n’urukundo adukunda. Urukundo rwonyine nirwo rukiza kandi nirwo rushobora kuduhishurira by’ukuri Imana na mugenzi wacu. Niturangwa n’urukundo, imitima yacu izamererwa neza. Pawulo ni We utubwira ati “turimo umwenda”. Uwo mwenda rero ni uw’urukundo. Nidukundane, tureke inzika n’inzangano.


text:
Mu ijuru hari umunezero udashira, mu gihe ikuzimu hari mu marira, umuborogo no guhekenya amenyo ubuzira herezo. Abera (Abakiriye Yesu nk’umukiza w’ubugingo bwabo. Abandi, bajya ikuzimu, kandi nyuma y’urupfu rwawe ntacyo amasengesho y’abavandimwe n’inshuti yakumarira! Ni ukuvuga ko amahirwe yo guhitamo neza uyafite gusa mu gihe ukiriho! Niyo mpamvu ari ngombwa gutunganya rugendo rwawe mbere y’uko urupfu rugutungura.
Turakwinginze ngo ukomeze gusoma ubu butumwa bwose, natwe ntidushidikanya ko Imana ikugirira neza uko ukomeza gusoma ubu butumwa.


text:
Jun 07, 2016 Bienvenu Ndacyayisenga Ibiterane 0
17:09 Ku munsi wa kabiri w’igiterane “GARUKA USHIME” Batangiye baririmba imaraga z’urukundo rw’Imana. “ Mbese urukundo rw’Imana yacu yacu, rwagereranywa n’iki, mu ijuru n’isi baruririmbe kugeza iteka ryose…”.
17:12 Abamaze kuhagera bifatanyije na Worship team guhimbaza Imana baririmba bati: “Urakwiriye gushimwa (*2).
17:27
Tubibutse ko aya materaniro azamara iminsi 7. Yatangiye ku munsi w’ejo ku ya 6 akazasozwa ku ya 12/06/2016 hano muri ADEPR GATENGA. Akaba yarateguwe na Evangelist André NDEREYIMANA afatanije n’iri torero.
Donatha akimara gusengera gahunda zose z’aya materaniro we n’Itteraniro ryose batangiyegahunda y’uyu mugoroba n’indirimbo yo mu gitabo bagira bati: “Tumushime (*3) niwe Mwami uhoraho…”.
17:43
Ku ndirimbo yabo ya 1 batangiye baririmba bati: “…Muririmbe Uwiteka mushime izina rye..ahari kurira kwararira umuntu ariko mu gitondo impundu zikavuga..”
17:48
18:07
18:16
18:57
19:03 Umwanya w’Ijambo ry’Imana na Pasiteri Bernard w’i Gikondo, Karugira. Ari imbere y’imbaga yabwiye buri umwe uri hano ati: “Kumwe yabihenje cyagihe ntupfe nicyo cyakugaruye gushima Imana”.
Uyu Bernard agitangira kwigisha ijambo yatanze ubuhamya ho gato avuga ko yahoze ari convoyeur kuri ligne Rwandex-Nybugogo.
Asomye mu 2 Abami 7 :1
Akimar gusoma uyu murongo abwiye abantu ati : « Jya wirinda kurebera Imana mu mbaraga z’abapagani. Iyo ugira ngo urebe Imana ntuyirebera mu matiku yabantu. Kumwe yabigenje cyagihe niko yabigenje niko igiye kubihgenza yongere igutabare. »
19: 18 Atitaye ku bibazo buri muntu yanyuze mo ahanuriye buri umwe ati : « Muri garuka ushime umunsi wa 2 ugiye gukira. Muri garuka ushime Imana iragushyiriraho akadirishya. Irinda abisirayeli ntihunikira.»
19:38 “Iwi (ry’Imana) rirambwiye nubwo wababajwe cyane ariko nturajya muri morgue. Ubwo utarajyayo gukira kwawe kwatangiye.” Ibi abibwiye buri wese uri muri ki giterane.
19: 44 Abatagira ingano bashimye Imana ku byo yabakoreye mu gihe uyu mwigisha yarimo agana ku musozo w’ijambo yigishaga.
Mu gihe uyu muvugabutumwa yari ageze ku musozo w’ijambo yigishaga, abantu bafashe umwanya bashima Imana ku bw’ibitangaza yabakoreye. Hari abashimye ko yabahaye kwishyurirwa ubukode. Hari uwashimye Imana ko yamwishyuriye ubukode bw’inzu imyaka 4, undi avuga ko yabumwishyuriye umwaka, aba bose baba muri uyu mujyi wa Kigali. Hari n’abashimye ko bakize indwara zinyuranye, muri aba hari umudamu wayishimye ko yaukiijije kuva nyuma y’uko inda yari atwite ivuyemo. Hari n’uwashimye ko umwana we yahanutse muri Etage hejuru ntiyagira icyo aba.
20:21
Bati: “Yankuye ahakomeye satani ashaka kunyica… Yesu wangiriye neza…Yesu ureraaa…Yesu ni Umwami”, iyi ndirimbo barimo kuvuga mo ko izina ry’Uwiteka ari iry’imbabazi. Ikaba icurangitse mu njyana zisa n’izo hakurya mu gihugu cy’abaturanyi cya Congo.
20:54 Dusoje, Umuvugabutumwa André NDEREYIMANA ashimira urubuga Isange.com, Delta Media Design, ashimira buri wese witabiriye. Yaboneyeho anakangurira abantu kwitabira ishuri rya Isange Corpoartion ryitwa DAVID’S TEMPLE SCHOOL ryigisha umuziki.
Andé yabwiye abantu ko Imana ikuyeho imfu ziyamamaje zari kuba mu kwezi kwa 8 n’ukwa 9.
Ejo Elayo Choir, ukuboko kw’uburyo, Hyssop Choir (ADEPR Kiruhura), zizaba zihari. Pastor Calixte niwe uzayobora gahunda, afatananije n’umuvugabutumwa witwa Mafubo Esther.
Tubararikiye gukurikira gahunda z’iki giterane ku munsi wacyo wa 3, ejo.
happy wheels
Jan 22, 2017 0Share this on WhatsApp Mu Rwanda ubutiganyi si icyaha gihanirwa n’amategeko, gusa mu minsi ishize mu itangazamakuru no hirya no hino humvikanye inkuru y’ubuhamya bw’umukinnyi wa AS Kigali...
Jan 05, 2017 0
Dec 29, 2016 7
Jan 14, 2017 1Share this on WhatsApp Nyakubahwa mutahira w’Intore, mbanje kugusuhuza! Ubumwe, Amahoro n’ubworoherene ni biganze muri twe, Ingengabitekerezo ya Jenoside tuyirandurane n’imizi yayo yose,...
Jan 10, 2017 0
Jan 01, 2017 0


text:
Bamwe mu baturage batuye umurenge wa Munyaga, mu karere ka Rwamagana baratakamba bavuga ko abayobozi barimo Agoronome w’umurenge wa Munyaga ndetse n’abayobozi ku rwego rw’akagari n’umudugudu babafata bakabafungira mu murenge babaziza guhinga imyaka yiganjemo amateke mu rutoki, bityo bakabona ari uguhohotera abaturage kuko mbere yo guhanwa batabanza kubigisha ahubwo ngo bazanwa no kubahana bagamije kwibonera amafaranga gusa.
Abaturage baganiriye na Makuruki.rw bavuga ko muri iyi minsi abayobozi batangiye kujya mu ngo z’abaturage bagamije kureba abahinzi niba hari imyaka bafite mu ntoki bityo ngo uwo basanze yarahinzemo bamuca amande y’ibihumbi 10, utayabonye akajyanwa ku murenge agafungirwa muri salle y’umurenge.
Aba baturage kandi bavuga ko batizeye niba ayo mande bacibwa agera kuri konti y’umurenge kuko bayaha uwo muyobozi (Agronome) witwa Nizeyimana Theogene kandi ngo akaba abasaba kuyamuha mu ntoki.
Umwe mu baturage utarashatse ko izina rye ritangazwa yagize ati “Abayobozi barimo agoronome baramfashe ndetse n’abandi batujyana mu murenge batubwira ko tugomba gutanga ibihumbi icumi tutayatanga bakadufungira mu murenge kugeza tuyatanze, urebye baje gusura ingo kubera ko ngo hari abayobozi b’akarere bazaza kudusura nyamara mu kagari kacu abayobozi ntibigeze batubuza guhinga mu rutoki.”
Yakomeje avuga ko nta bukangurambaga bwigeze bukorwa nkuko izindi gahunda za Leta bazikangurirwa ngo babe bakanga kubikora kuburyo byitwa kunanirana.
Yagize ati “nta bwo abaturage twananiranye ahubwo twatunguwe no kubona abaturage bose bakwira imishwaro bahunga ubuyobozi abandi barwana no kurandura imyaka bahinze mu rutoki kugira ngo batabaca amande cyangwa bakajyanwa ku murenge , njye abandi barahunze ariko njye baramfashe ndayatanga gusa ntangazwa no kuyatanga mu ntoki z’abayobozi.”
Undi muturage yagize ati “abayobozi barantunguye kuburyo badufashemo bakatwiriza ku murenge batuziza ko twahinze amateke n’ibishyimbo mu rutoki kandi batarigeze babitubuza mbere.”
Umunyamabanga Nshingwabikorwa w’akagali ka Rweru kamwe mu tugali abaturage bavuga ko baciwe amande kubera guhinga mu rutoki, Uwiringiye Emmanuel yabwiye Makuruki.rw ko koko bari gusura ingo ariko nta mande baca abaturage.
Yagize ati” n’ubu turasura ingo mu midugugu ariko tugamije kwigisha abaturage nta bwo tugamije guca amande. Twasanze bamwe barahinzemo koko bitewe n’imyumvire yabo mibi, kandi ntabwo tuzi impamvu batumva.”
Nizeyimana Theogene, Agoronome atungwa agatoki n’abaturage yabwiye umunyamakuru wa Makuruki.rw ko nta cyo yavuga ku byo ashinjwa n’abaturage.
Nkerarugaba Janvier, Umunyamabanga Nshingwabikorwa w’agateganyo w’umurenge wa Munyaga nawe yabwiye Makuruki.rw ko igikorwa cyo guca amande abaturage nta cyo azi ndetse ko n’uwo abaturage baha ayo mafaranga atamuzi.
Yagize ati” ntabyo tuzi rwose ese ayo mande bayahaye nde? Kontabure (Comptable) wacu amaze amezi abiri muri konji bityo nta bwo uburyo bayatanzemo buzwi, uretse ko nta muturage duca amande ndetse nta n‘umuturage ugomba guha umuyobozi amafaranga mu ntoki kuko hari konti y’umurenge.”
Uyu muyobozi kandi yavuze ko n’ibyo by’abaturage bavuga ko bafungirwa mu biro by’umurenge kubera ko batatanze amande y’uko bahinze indi myaka mu rutoki ngo nabyo atabizi.
Aba baturage bavuga ko iyo bagejejwe mu murenge ngo barekurwa ari uko wabanje gusinyira ko ugomba kwishyura ayo mande, cyangwa waba uyafite aho ukayishyura kugira ngo wemererwe gufungurwa.
Justin NGABONZIZA
MAKURUKI.RW


text:
Ubuhamya bw’umugore warahiye kongera kwicuruza ukundi
Umugore w’imyaka 29, utuye mu Murenge wa Gitega, mu Karere ka Nyarugenge, avuga ko yatagiranye umwaka wa 2017 ingamba nshya zirimo kureka uburaya yari amazemo imyaka itanu.
Uyu mugore usanzwe ufite umwana w’umukobwa w’imyaka itanu, avuga ko yahisemo guhagarika uburaya nyuma yo gusanga ko ntacyo bwamumariye mu gihe cyose amaze abukora.
Mu kiganiro na IGIHE, yagize ati “ Nakubwira ko se mu buraya nakuyemo imodoka, moto cyangwa se igare? Nahisemo gutangira uyu mwaka n’ingamba zo kureka uburaya kuko nta cyiza nibubonyemo uretse kuba narabutwariyemo inda gusa.”
Yakomeje avuga ko byibura ku munsi yakoreraga amafaranga ibihumbi bitatu ndetse ko hari n’igihe yayaburaga.
Yagize ati “ Uragira ngo se habamo ayahe mafaranga? N’iyo uyabonye ko ugira ngo yaravumwe kubera ko nta kintu agufasha, nta kindi nayakoreshaga uretse kuyahahisha no kwishyura inzu gusa.”
Yongeyeho ko yafashe umwanzuro wo gusezera burundu ku buraya, nyuma y’uko agiye kwipimisha agakoko gatera SIDA agasanga ari muzima.
Yagize ati “Maze gusanga ndi muzima nahise ndahira ko ngiye gusezera ku buraya nkashaka utundi tuntu nakora cyane ko nari maze kwiheba nzi ko namaze kwandura bitewe n’abantu rimwe na rimwe twaryamanaga tudakoresheje agakingirizo.”
Avuga ko yizigamiye amafaranga ibihumbi 100, bityo ko ari yo agiye gutangiza ubucuruzi buciriritse, mu Karere ka Nyamagabe avukamo agiye kwerekezamo n’umwana we.
SRC: IGIHE


text:
Rulindo: Akarere ka Rulindo kagiye kwegereza ubuyobozi abaturage.
Abayobozi n’abafatanyabikorwa b’akarere ka rulindo bahuriye mu nama igamije kurebera hamwe uko bakwegereza ubuyobozi abaturage mu rwego rwo kwesa neza imihigo y’umwaka utaha.
Inama yabereye nyirangarama yari igamije gufata ingamba nshya zo kurushaho kwegereza ubuyobozi abaturage kandi bakabaha umwanya mu gutanga ibitekerezo kubibakorerwa. kugirango bazabashe kwesa imihigo y’umwaka utaha neza kandi bakazagaruka mu myanya y’imbere nka mbere.
Umuyobozi wungirije ushinzwe imibereho myiza y’abaturage NIWEMWIZA Emillienne yavuze ko hari ibyo bakoze neza, n’ahandi bagiye bagira imbogamizi, barashaka gukuraho imbogamizi
zose bagize mu mihigo mu mwaka ushize.
NIWEMWIZA ati  >. Yakomeje avuga ko hari gahunda zimwe na zimwe abaturage baba badasobanukiwe neza kandi zibareba, bakazongera ubukangurambaga mu baturage ku bikorwa bya buri munsi n’abaturage nabo bakagira uruhare rugaragara mu gutanga ibitekerezo.
Uhagarariye abafatanyabikorwa JADF mu karere ka Rulindo, HAKIZIMANA J. Baptiste avuga ko mu ngamba nshya bafite, bifuza ko abaturage bagira uruhare mu gutegura imihigo, abashinzwe gukemura ibibazo by’abaturage bakajya bajya mu mirenge no mu tugari kugirango borohereze abaturage, kandi bakongera abahesha ‘inkiko mu nzego z’ibanze kuko usanga badahagije.
Abanyamadini nabo kuko ari abafatanyabikorwa akarere karifuza ko bafata akanya gato bagatanga ubutumwa mu nsengero kuri gahunda zose za Leta kuko naho hahurira abantu benshi.
Abayobozi biyemeje kujya bakora ubugenzuzi buhoraho ku bayobozi bose bashinzwe igikorwa runaka ku bijyanye no gushyira mu bikorwa inshingano bahawe hakiri kare batarindiriye gukora igenzura igihe cyo guhigura imihigo cyegereje.